Preliminarni izbori u SAD-Ajova - Američki izbori\nPreliminarni izbori u SAD-Ajova\nPreliminarni izbori u Sjedinjenim Američkim Državama (SAD) otpočeli su demokratskim i republikanskim kokusima u Ajovi (Iowa), održanim 1. februara 2016. godine. Najveća izborna trka današnjice dobila je dodatno ubrzanje, a prvi rezultati upućuju da će, uprkos ranijim predviđanjima, biti duga i neizvesna.\nPobedu među republikancima odneo je Ted Kruz (Ted Cruz) ispred Donalda Trampa (Donald Trump) i Marka Rubija (Marco Rubio), dok je kod demokrata Hilari Klinton (Hillary Clinton) bila za nijansu uspešnija od Bernija Sandersa (Bernie Sanders).\nIpak, čini se da je pobeda u oba slučaja prejaka reč. Ajova je pokazala će republikanska trka biti znatno više od okršaja Trampa i Kruza, kao i da se, prema rečima Džejmsa Homena (James Hohmann) političkog korespondenta Vašington post-a (The Washington Post), kod demokrata „…priprema maraton, a ne krunisanje“.\nUkoliko govorimo o pobednicima i gubitnicima, sigurno je da najviše razloga za osmeh na licu imaju Sanders i Rubio, dok su Klinton i Tramp prošli znatno ispod očekivanja, ali i prognoza. Zanimljivo je da Rend Pol (Rand Paul), Džeb Buš (Jeb Bush), Karli Fiorina (Carly Fiorina), Džon Kasik (John Kasich), Kris Kristi (Chris Christie) i Rik Santorum (Rick Santorum) nisu bili u prva tri kandidata republikanaca ni u jednom od 99 okruga kokusa u Ajovi.\nIz trke za nominaciju su se danas definitivno povukli nekadašnji guverner Arkanzasa Majk Hakabi (Mike Huckabee) kod r02epublikanaca i bivši guverner Merilenda Martina O’Malej (Martin O’Malley) kod demokrata. Time je demokratska trka za nominaciju i formalno „spala na dva slova“, Klinton vs. Sanders.\nNaredni je Nju Hempšir (New Hampshire), gde bi sve osim ubedljive pobede Trampa i Sandersa predstavljalo iznenađenje. Najnovija istraživanja daju Sandersu 18% prednosti u Nju Hempširu, a Trampu više od 20%. Ipak, izbori u Ajovi su pokazali da nas u trci za nominaciju čekaju i brojna iznenađenja.\nCDDRI će zajedno sa partnerima aktivno učestvovati u praćenju preliminarnih i predsedničkih izbora u SAD. Do kraja meseca će u funkciji biti specijalizovani web portal sa svim relevantnim informacijama, detaljnim analizama i blogom na kome će svoje komentare ostavljati mladi stručnjaci iz više od dvadeset država. Takođe, predviđeno je organizovanje brojnih panela, tribina, rasprava i okruglih stolova, zaključno sa Regionalnim seminarom politikologa i organizovanim praćenjem izborne noći.\nKraj jedne dinastije\nPreliminarni izbori u SAD-Nju Hempšir


PDP o informisanju RTRS-a: Televizija koja radi protiv RS-a – Fokus.ba\nPDP o informisanju RTRS-a: Televizija koja radi protiv RS-a\nSakrivanjem od javnosti jučerašnjeg saopštenja iz Ministarstva inostranih poslova BiH o dopisu iz MIP-a Izraela, kojim se potvrđuje da predstavništvo Republike Srpske u Izraelu ne postoji, Javni servis Republike Srpske ponovo je prekršio Zakon o RTRS-u kojim se obavezuje na blagovremeno, tačno, istinito i nepristrasno izvještavanje javnosti, saopšteno je danas iz PDP-a.\nU jučerašnjim centralnim informativnim emisijama, iako je stigla zvanična potvrda, ni jednom riječju nije spomenuto da predstavništvo Republike Srpske u Izraelu ne postoji, navedeno je u saopštenju.\n– Razlog je, naravno, poznat jer bi objavljivanjem ove informacije RTRS, kao bliski i odan prijatelj vlasti, posvjedočio o rezultatu skandalozne afere. RTRS bi, da je to objavio, potvrdio da vlast Republike Srpske u protekle dvije godine obmanjuje javnost u vezi sa ovim predstavništvom i isplaćuje novac iz budžeta Republike Srpske na ko zna koju adresu – istakli su iz PDP-a.\nU saopštenju se naglašava da bi “pokazali da su u pravu funkcioneri PDP-a koji insistiraju da se ova afera razriješi, a koje su u protekle dvije sedmice, na najgnusniji mogući način, oblatili u svojim emisijama”.\n– Sve ovo pokazuje da se Radio-televizija Republike Srpske ovakvim radom svrstala na stranu onih koji rade protiv interesa Republike Srpske – ocijenio je PDP u saopštenju za javnost.


Govedarica: Koalicija na nivou BiH stabilna – dijalogin.tv\nLider SDS-a Vukota Govedarica izjavio je u Sarajevu nakon današnjeg sastanka stranaka koje čine vlast na nivou BiH da je koalicija stabilna.\nGovedarica je istakao značaj nedavne posjete delegacije Vijeća ministara BiH Srbiji, navodeći da je time napravljen iskorak, te da bi na isti način trebalo popraviti jednim dijelom narušene odnose i sa Hrvatskom.\nNavodeći da je tokom današnjeg sastanka bilo riječi i o Zakonu o akcizama, Govedarica je rekao da Vijeće ministara BiH nije odgovorno za probleme na relaciji Republika Srpska – Federacija BiH, koji treba da budu definisani kada je u pitanju Uprava za indirektno oporezivanje.\nGovedarica je izrazio nadu da će uskoro ministar finansija i trezora BiH Vjekoslav Bevanda otputovati u Moskvu da bi se riješilo pitanje klirinškog duga.\n“Ministar Bevanda bi uskoro trebalo da otputuje u Moskvu da potpiše ugovor, kako bi krenula isplata tranše koja je definisana kada je u pitanju BiH”, rekao je Govedarica, ističući da bi tim sredstvima trebalo finansirati projekat graničnog prelaza na području Bratunca.\nOn je naveo da se na današnjem sastanku nije specifično razgovaralo o radu ministara u Vijeću ministara BiH, dodajući da on smatra da je ministar spoljne trgovine i ekonomskih odnosa BiH Mirko Šarović zaslužio odličnu ocjenu, te da je ministar bezbjednosti BiH Dragan Mektić uradio dosta posla kada je riječ o borbi protiv kriminala, ali da je zakazalo Tužilaštvo BiH.\nGovedarica je rekao da nije upoznat o tekstu prijedloga SNSD-a i HDZ-a BiH koji se tiče zakona o Ustavnom sudu BiH, te podsjetio da raniji prijedlog SDS-a i SNSD-a po istom pitanju nije prošao.\nApelaciono vijeća Suda BiH: Izbore u Stocu poništiti na svim biračkim mjestima


Kako se navodi u saopštenju ambasade Srbije, De Falko, koji je u Ministarstvu trgovine SAD zadužen za Evropu i Evroaziju, preneo je ambasadoru Đuriću da će pojačani angažman SAD na planu trgovinske razmene i privrednih odnosa sa Srbijom biti jedan od prioriteta koje će Ministarstvo trgovine predstaviti novoj američkoj administraciji.\nSrbija ima, po njegovim rečima, uočljiv potencijal da bude afirmisana kao lider i primer uspešnosti na Zapadnom Balkanu.\nKako je istakao, dodatna prednost Srbije jeste otvaranje Kancelarije američke Međunarodne razvojne finansijske korporacije (DFC) u Beogradu, sa kojom Ministarstvo trgovine SAD veoma blisko sarađuje.\nNadovezavši se na značaj Kancelarije DFC u Beogradu kako za Srbiju, tako i za čitav region, ambasador Đurić predstavio je viziju predsednika Aleksandra Vučića o regionu bez granica, sa slobodnim protokom ljudi, dobara i kapitala.\nU tom smislu, Đurić je ponovio je spremnost najvišeg rukovodstva Srbije na proširenje ekonomsko-trgovinske saradnje sa SAD na svim nivoima.\nTome će, kako je ocenio, svakako doprineti kontinuirana stabilnost najvažnijih ekonomskih pokazatelja koji Srbiju čine izuzetno povoljnim poslovnim okruženjem, pogodnim za svaku vrstu investicija, kaže se u saopštenju ambasade Srbije u SAD.\nĐurić sa senatorom Džonsonom o unapređenju saradnje SAD i Srbije


Američko istraživanje: Stari automobili su poput kovčega na točkovima | 34sad.com\nAmeričko istraživanje: Stari automobili su poput kovčega na točkovima\nAmeričko istraživanje je potvrdilo ono što smo svi znali, novi automobili su bezbedniji od starih, a sada znamo i koliko.\nNHTSA je objavio izveštaj u kome donosi analizu stradanja u automobilima prema njihovoj starosti. Uprkos opšte prihvaćenoj tezi da su novi automobili bezbedniji, rezultati istraživanja su zaista iznenađujući. Naime, ako vozite auto iz 1985. godine ili stariji, veroatnoća da smrtno stradate u saobraćajnoj nesreći je dvostruko veća nego u novom automobilu.\nNajkraće rečeno, što stariji to opasniji ili praktično rečeno, koliko para toliko bezbednosti. "Mi podstičemo kupce da kupuju auto prema potrebama i mogućnostima, čime ulažu direktno u bezbednost", komentariše izveštaj Heidi King iz NHTSA.\nNHTSA je podelila vozila prema starosti, i to u nekoliko kategorija počevši s onima starijim od 1984. godine, preko onih proizvedenih od 1985 do 1992, pa sve do novijih od 2013. godine. 55% fatalnih saobraćajnih nesreća u kojima je poginuo bar jedan putnik se dogodilo u vozilima starijim od 1985. godine. S druge strane, tek 26% fatalnih nesreća je zabeleženo u vozilima starim do pet godina.\nNHTSA na kraju zaključuje da sa starošću vozila raste verovatnoća fatalne nesreće.\nIzvor: Index.hr / NHTSA\nVIDEO: Hennessey HPE1000 Jeep Trackhawk\nVIDEO: BMW 325i E30 Turbo sa 725KS i Lamborghini Aventador LP700-4


Zaharova: Odluka o S. toku 2 uticace na odnose RUS i NEM\nTanjug 2. marta 2022. 17:40\nMOSKVA – Odluka Berlina da prekine sertifikaciju gasovoda Severni tok 2 naneće nepopravljivu štetu rusko-nemačkim odnosima, poručila je portparolka ruskog Ministarstva spoljnih poslova Marija Zaharova.\n„Želimo da stavimo do znanja da će odluka Berlina da zaustavi taj projekat dovesti do nepopravljive štete po rusko-nemačke odnose, koji su poslednjih godina bili daleko od sjajnih, ne našom krivicom. Odgovornost za posledice nelegitimnih akcija, koje dovode u pitanje reputaciju Nemačke kao pouzdanog stranog ekonomskog partnera, u potpunosti počiva na nemačkoj strani“, navela je Zaharova u komentaru, koji prenosi agencija Tas s.\nOna je dodala da je odluka nemačkih vlasti o obbustavi postupka sertifikacije gasovoda Severni tok 2 „neprihvatljiva i štetna sa stanovišta normi međunarodnog trgovinskog prava“.\n„Smatramo da je ovo primer presedana upotrebe jednog komercijalnog projekta kao političkog oružja protiv nas, za šta Zapad generalno, a posebno zvanični Berlin, toliko voli da okrivljuje Moskvu“, ocenila je Zaharova.\nPodsetila je da je instrukciju za prekid postupka sertifikacije nemačkom regulatoru dalo Savezno ministarstvo za ekonomska pitanja i klimatske mere, koje je, kaže, donedavno govorilo o tom projektu kao o čisto komercijalnoj inicijativi privatnih investitora.\n„Takođe, i sam nemački kancelar Olaf Šolc, koji je direktno inicirao gore navedene radnje, tvrdio je ranije da je proces sertifikacije Severnog tok 2 isključivo regulatorne prirode i da ni na koji način ne može biti povezan sa političkom situacijom“, navela je Zaharova, dodajući da je „sada očigledno da su nemačke vlasti bile nedosledne i podlegle iskušenju da iskoriste projekat kao polugu pritiska na Rusiju, pokazujući time svoju nemoć da razdvoje politiku i ekonomiju“.\nPrema njenim rečima, pravovremeno puštanje u rad ovog gasovoda bilo bi u\ninteresu i Rusije i Evrope, jer je, kako ističe, projekat osmišljen da doprinese diverzifikaciji snabdevanja gasom i da bude stabilizujući faktor za tržište gasa u Evropi.\n„To se, po svemu sudeći, neće desiti u bliskoj budućnosti, jer je projekat postao talac veštačkog povezivanja sa drugim političkim zaverama. Kao što već vidimo, neizbežna posledica napuštanja Severnog toka 2 biće brzi rast cena gasa na evropskom tržištu“, zaključila je ona.


Skupština o setu zakona o platama: Vladajući podržavaju, opozicija traži više | Banjaluka.net\nSkupština o setu zakona o platama: Vladajući podržavaju, opozicija traži više\nPotpredsjednik Narodne skupštine Republike Srpske i poslanik SNSD-a Željka Stojičić rekla je danas da će sredstva za povećanje plata biti obezbijeđena iz vlastitih prihoda Srpske i da je značajno što će biti povećane svim radnicima.\n“Vidljiv je ekonomski oporavak u Srpskoj i zato se Vlada odlučila da poveća plate svim radnicima. Važno je što se veći postoci za povećanje primjenjuju na niže plate”, rekla je Stojičićeva u Narodnoj skupštini.\n“Nažalost, neke stvari u Republici Srpskoj se preuveličavaju, pa i kada govorimo o platama i ekonomskim pokazateljima. Žao mi je što ste ubijedili dio naroda da je ovo što radite najbolje”, rekla je Trivićeva.\nŠef Poslaničkog kluba SDS-a u Narodnoj skupštini Republike Srpske Miladin Stanić smatra da je predloženo povećanje plata u Srpskoj simbolično i da su plate neprimjereno niske u odnosu na životni standard građana.\nTokom skupštinske rasprave o setu zakona kojima se uređuje povećanje plata i poboljšanje materijalnog položaja svih radnika u Srpskoj, Stanić je rekao da podržava predloženo povećanje plata na način da se povećavaju najniže.\nStanić je naveo da je povećanje plata u Republici Srpskoj nasušna potreba, posebno u zdravstvu jer ljekari i medicinsko osoblje odlaze iz Srpske u inostranstvo.\nPoslanik SNSD-a Vlado Đajić, replicirajući Staniću, rekao je da su netačne njegove tvrdnje da u bolnicama u Republici Srpskoj nema lijekova.\nĐajić je rekao da Univerzitetski klinički centar Republike Srpske već drugu godinu posluje pozitivno.\n“Zdravstveni radnici zaslužuju i veću platu od predložene i u budućnosti ćemo raditi na povećanju plata u zdravstvu Republike Srpske”, poručio je Đajić.\nŠef Poslaničkog kluba PDP-a Perica Bundalo smatra da predloženo povećanje plata u Republici Srpskoj nije dovoljno zbog rasta troškova života.\nOn je rekao da je kulturna djelatnost u Republici Srpskoj od velikog interesa, posebno kinematografija.


Trump u svom izbornom štabu u Arlingtonu, Virdžiniji 4. novembra 2020.\nKampanja predsjednika SAD Donalda Trumpa podnijela je tužbu federalnom sudu Pensilvanije i traži da sud zaustavi proglašenje Džoa Bajdena pobjednikom u toj državi.\nU tužbi se tvrdi da sistem glasanja poštom u Pensilvaniji nije bio transparentan i da nije podlijegao provjerama kakve su sprovođene tokom glasanja na biračkom mjestu. Trumpova kampanja tvrdi da su zvaničnici u Pensilvaniji time prekršili Ustav.\nTužba je podnijeta protiv državne sekretarke Pensilvanije Keti Bukvar i izbornih komisija u demokratskim okruzima u Filadelfiji i Pitsburgu. Republikanci u Pensilvaniji su odvojeno podnijeli tužbe i traže istragu o izborima, kao i da izborni rezultat ne bude proglašen dok se istraga ne završi.\nPredsjednik je mesecima unazad pokušavao da podrije legitimitet izbora, optužbama da je posrijedi prevara, ali za to nikada nije iznio dokaze.\nIpak, poslije proglašenja Bidena pobjednikom predsjedničkih izbora, Trumpova kampanja najavila je tužbe protiv saveznih država u nadi da će promijeniti ishod izbora.\nU SAD neki od kandidata postaje predsjednik kada sakupi 270 elektorskih glasova, a pobjednik se proglašava na osnovu projekcija. Elektorski koledž zasijeda 14. decembra kada se formalno i bira predsjednik Amerike.\nEdvard Foli sa Univeziteta u Ohaju kaže da je nemoguće zaustaviti certifikovanje rezultata u Pensilvaniji, a da se ne promijeni zakon. Napominje da bi na takve pokušaje demokratski guverner Pensilvanije sigurno stavio veto.


Dorijan stigao do obala Severne Karoline\nVAŠINGTON – Uragan Dorijan stigao je danas do obale Severne Karoline, udarivši snažnim vetrovima i velikim talasima na plaže te savezne američke države, samo nekoliko dana nakon što je potpuno uništio pojedine delove Bahama.\n„Oluja sa vetrovima jačine i do 150 kilometara na čas obrušila se na Kejp Hateras oko 09:00 sati po lokalnom vremnu“, saopštio Nacionalni centar za uragane.\nU saopaštenju se dodaje da je oluja prešla preko spoljen obale Severne Karoline sa vetrovima olujne jačine od centra uragana i poslala vetrove jačine tropske oluje više od 320 kilometara od centra, prenosi Rojters.\n„Već je palo 25 centimetara kiše duž obale između Čarlstona u Južnoj Karolini i Vilmingtona u Severnoj Karolini, na razdaljini od oko 275 kilometara“, saopštili su meteorolozi i najavili da će se kiša kretati ka severu.\nOčekuje se da će Dorijan kasnije danas doneti vetrove jačine tropske oluje na ostrvo Nantuket, a na Martine vinograde u Masačusetsu rano u subotu.\n„Dorijan će po svoj prilici poštedeti ostatak američke Istočna obale i dosta izgubiti na snazi pre nego što stigne do Nove Škotske u Kanadi“, navodi Nacionalni centar za uragane.\nUragan je prethodno izazvao veliko razaranje na Bahamima, gde je prema dosadašnjim podacima poginulo 20 ljudi, a hitno je potrebna humanitarna pomoć za najmanje 70.000 ljudi.


“Czechoslovak Group” zvanično preuzima kruševački "14. oktobar"\nFabriku "14. oktobar" u Kruševcu danas zvanično preuzima češka korporacija “Czechoslovak Group”.\n“General Motors” smanjuje proizvodnju u SAD\n“General Motors” je saopštio da planira da smanji proizvodnju u svojoj fabrici u Detroitu. Kompanija će s planom početi već krajem meseca, jer pokušava da se izbori sa smanjenom prodajom „sedana“ u SAD.\nRudarski bum Srbije - Za rudom u našoj zemlji traga 35 stranih kompanija\nZa rudom u Srbiji traga 35 stranih kompanija, a u narednih godinu dana biće otvorena tri rudnika uglja, olova i cinka u okolini Krupnja, Pirota i Bosilegrada, piše današnja "Politika".\n“Agrana” ipak ne može da kupi ceo “Sunoko”\nAustrijski proizvođač šećera, skroba i koncentrata od voća "Agrana“ najverovatnije neće moći da kupi u potpunosti srpsku kompaniju "Sunoko“.\n“RTB Bor” menja vlasnika – međunarodni tender početkom sledeće godine\nGeneralni direktor Rudarsko-topioničarskog basena Bor Blagoje Spaskovski izjavio je da kompanija mora da promeni vlasničku strukturu i da će se krajem prvog kvartala 2018. godine objaviti međunarodni poziv za prikupljanje ponuda za “RTB Bor”.\nOtkazana prodaja "Jugoremedije"\nPrivredni sud u Zrenjaninu doneo je zaključak kojim se usvaja prigovor poverilaca i otkazuje javno nadmetanje za prodaju fabrike lekova Jugoremedija zakazano za 16. oktobar ove godine.\nVlada Srbije i multinacionalna kompanija "Rio Tinto", najmoćnija rudarska kompanija na planeti, formirali su radnu grupu, koja će se baviti pripremama za otvaranje rudnika litijuma kod Loznice, u Jadarskom basenu, saznaje "Blic".\nU Leskovcu otvorena fabrika, vrednost investicije 11 miliona evra\nU Leskovcu je svečano otvorena nova rumunska fabrika “TeraSteel Srbija”, investicija vredna 11 miliona evra, koja će iz tog grada izvoziti građevinske "sendvič panele" na tržišta balkanskih zemalja. Posao u novom pogonu dobilo je 80 Leskovčana.\nJapanska kompanija “Kobe steel” lažirala podatke o proizvodima\nJapanska vlada tražila je od metalurške kompanije “Kobe steel” da razjasni koliko je manipulisala podacima inspekcija za isporučeni metal i proizvode.\nŠvajcarska: Naučnici u otpadnim vodama pronašli zlato vredno 1,8 miliona dolara\nNaučnici Švajcarskog saveznog instituta za vodene nauke i tehnologiju procenjuju da svake godine kroz otpadne vode prolazi zemlje oko 43 kilograma zlata vrednog oko 1,8 miliona dolara.


Virtuelni projekti komitetlija u predizbornoj kampanji - VA014 INTERNET PORTAL\nNaslovna kolumne Virtuelni projekti komitetlija u predizbornoj kampanji\nU nedostatku profilisanog programa, ideja i jasne politike za koju se zalagala, grupacija istrošenih i u svakom smislu kompromitovanih političkih gubitnika pokušala je da na svaki mogući način izvrši dominaciju pa čak i dovođenjem predsednika Socijalističke partije Srbije Ivice Dačića u Valjevo. Razmahali su se preambiciozni, nasrtljivi, euforični i, naravno, neuki amateri združeni oko ideje o izvođenju infrastrukturnih radova na čelu sa šefom imaginarne odborničke grupe Đorđem Pavlovićem, ni sami ne verujući u ono što obećaše meštanima okolnih sela i delovima grada gde se ponavljao izborni proces.\nPavlović kao veliki neimar se virtuelno bavio infrastrukturnim radovima od nasipanja puteva preko asfaltiranja u toj meri da je i sam poverovao u to, pa pobedu unapred proslavi sa svojim partijcima u jednom gradskom naselju samo kako to oni umeju uz muziku, iće i piće.\nTako je Pavlović, „mudar i učen čovek“ kako sam sebe nazva, tokom kampanje u pokušaju da potceni inteligenciju građana usmerio se u Donju Grabovicu odakle i potiče ali, uzalud, jer rezultati glasanja u njegovom rodnom kraju sigurno mu se nisu dopali. Ni familija, ni komšije ne glasaše za Pavlovića i njegove komitetlije. U Donjoj Grabovici parlamentarna lista Srpske napredne stranke „Aleksandar Vučić – Zajedno možemo sve“ je osvojila više nego duplo glasova u odnosu na listu Socijalističke partije Srbije.\nSamozvani spasioci Valjeva zasnovani na stripovskoj dramaturgiji i stereotipima o patriotskoj ljubavi prema našem gradu, koji za njih predstavlja samo plodonosnu pustolovinu doživeše potpuni fijasko.\nNije davno bilo kada su u Valjevu o infrastrukturnim i ostalim angažmanima govorili večiti partijski kadrovici, koji su političkom koketerijom obezbedili uspešnu karijeru, a svoje funkcije doživljavali kao zgodno mesto za ličnu promociju i korist.\nO projektima koje su užurbano započinjali pred svake izbore, a potom ih nikada nisu završavali, danas ne vredi polemisati, jer su takvu neimarsku strategiju građani Valjeva odavno prepoznali.\nGrađani Valjeva nedvosmisleno dali su ogromnu podršku parlamentarnoj listi Srpske napredne stranke „Aleksandar Vučić – Zajedno možemo sve“, dok komitetlije i njihova kameleonska sposobnost prilagođavanja, „vanvremenske” ideologije od koje se po potrebi odstupa, deo su politike koja nakon tri decenije praznih obećanja postaje politička prošlost.


EMS omogućio da se obezbedi struja za Kosovo 7 Jun 2014 - blic\nSituacija u Termoelektrani "Kosovo A" u Obiliću, gde je danas došlo do eksplozije u kojoj su četiri osobe poginule, još uvek je prilično alarmantna, oko termoelektrane je sve blokirano zbog straha od dodatnih eksplozija, rekao je ministar energetike i rudarstva Srbije Aleksandar Antić i dodao da je EPS uspostavio tehnički kontakt sa predstavnicima te elektrane. Antić je rekao EPS već 15 godina ne upravlja tom elekranom, već da je ona u nadležnosti Kosovske elektroenergetske korporacije (KEK).\n"Na žalost ne možemo da utičemo na situaciju, ali smo spremni da pomognemo", rekao je on i dodao da u njegovom resoru s pažnjom prate situaciju, jer se sve dešava u Kosovu polju, pored Prištine.\nAntić je naveo da je Elektromreža Srbije (EMS) oslobodila prenosne kapacitete koji idu prema Kosovu i Methoji, kako bi, kako je rekao, KEK mogao da uveze neophodne količine struje, radi podmirenja potreba tamošnjeg tržišta.\nObezbeđuje se prolaz za oko 250 megavata električne energije, koje je KEK kupio iz Crne Gore. Trenutno nemamo bližih saznanja o broju žrtava, osim onih informacija koje je saopštila tamošnja policija i mediji, kazao je on i dodao da je, prema informacijama, kojima raspolaže, u toj termoelektrani došlo do eksplozije gasa u pogonu elektrolize.\nAntić je istakao da termoelektrana trenutno ne radi, a da su u vreme eksplozije radila dva generatora, kao i da još ne postoji precizinija procena stepena oštećenja elektrane i obima štete.\nUpitan kako će se rešiti pitanje energetske imovine koju Srbija ima na Kosovu, a kojom nije u mogućnosti da upravlja od otcepljenja te pokrajine, Antić je rekao da je sada teško reći u kom pravcu će to ići, ali će bez dileme, ta pitanja biti rešavana u okviru Brisleskog sporazuma i dodao da očekuje da će se u narednom periodu o tome razgovarati.\n17 Jun 2014 ZATVARANJE TE KOSOVO 2017. GODINE?\n7 Jun 2014 EMS omogućio da se obezbedi struja za Kosovo\n28 Mar 2014 KEK POSTIGAO REKORDNU PROIZVODNJU U 2013.\n22 Feb 2014 Prvi sporazum dve kompanije iz Srbije i Kosova


Britanski Vrhovni sud razmatra slučaj Bregzit\nBritanski Visoki sud presudio je 3. novembra da parlament treba da se izjasni da li Velika Britanija može da počne proces izlaska iz EU\nBritanski Vrhovni sud počeo je danas pretres o tome da li je potrebno odobrenje Parlamenta pre no što Vlada otpočne pregovore o Bregzitu.\nRedovi i bučni demonstranti obe suprotstavljene strane bili su ispred suda prvog dana razmatranja ovog slučaja u kojem se odlučuje ko ima ovlašćenje da pokrene izlazak Velike Britanije iz Evropske unije - Vlada ili Parlament.\nOva pravna bitka ima velike ustavne posledice za odnos snaga Parlamenta i Vlade, i zapalila je već napetu atmosferu u Velioj Britaniji oko toga kako i da li napustiti EU, navodi agencija AP.\nViši sud je presudio u oktobru da je potrebno da poslanici daju zeleno svetlo da bi moglo da se krene sa postupkom izlaska iz EU.\nVlada je uložila žalbu na tu odluku, i pretres o tom slučaju počeo je danas u Vrhovnom sudu i trajaće četiri dana, dok se presuda očekuje tek u januaru.\nIshod će uticati na strategiju premijerke Tereze Mej za izlazak iz EU, dok suđenje ne rešava da li će se Bregzit dogoditi ili ne, navodi BBC.\nKada se složio o održavanju referenduma o izlasku iz EU, Parlament je "očigledno očekivao" da je ministrima dozvoljeno da pokrenu Bregzit, rečeno je danas pred Vrhovnim sudom.\nDržavni tužilac Džeremi Rajt je danas rekao, iznoseći stav Vlade, da bi ona "legalno" iskoristila svoja "osnovna" ovlašćenja pozivanjem na Član 50 Lisabonskog sporazuma EU, kojim se pokreće izlazak neke zemlje iz Unije.\nPredsednik suda Dejvid Njuberger otvorio je danas pretres rekaši da su sudije svesne jakih osećanja o britanskom članstvu u EU. On je ukazao da predmet nisu šira politička pitanja, već pravna pitanja, i da je dužnost sudija da ih razmatraju "nepristrasno i da o slučaju odluče u skladu sa zakonom".\nRasprava u Parlamentu bi mogla da odloži proceduru, ali većina poslanika je rekla da neće pokušati da poništi rezultat referenduma.


Katar obećao pomoć Turskoj - Svet - Dnevni list Danas\nPočetna » Svet » Katar obećao pomoć Turskoj\n0Piše: Fonet 15. avgusta 2018. 20.21\nAnalitičari smatraju da će taj potez pomoći Turskoj da izađe iz krize kroz ulaganja u pomoć finansijskom sektoru, a mnogi investitori dugoročno, ipak, traže konvencionalne mere, poput povećanja kamatih stopa, ocenjuje Gardijan.\nTaj korak znači pomoć turskoj privredi, oslabljenoj naglim padom vrednosti turske lire, diplomatskom krizom sa Sjedinjenim Državama i uzajamnim sankcijama, navodi AFP.\nŠeik je je na susretu s Erdoganom „rekao da će Katar ubrzo pripremiti program ulaganja vredan 15 milijardi dolara namijenen Turskoj“, prenosi AFP saopšenje iz kabineta turskog predsednika pole današnjeg susreta s katarskim emirom.\n„Temelji turske privrede su čvrsti i Turska će iz ovoga izaći osnažena“, prenose zapadni mediji objavu portaprola turskog predsednika Ibrahim Kalina.\nkatar, SAD, Turska\nProtesti u Turskoj zbog nasilja nad ženama\nTurska optužuje SAD da su sigurna luka za učesnike u puču 2016. godine


Budžet za 2021. godinu usmeren ka razvoju Srbije\nMinistar finansija u Vladi Republike Srbije Siniša Mali naveo je da će jedina tačka dnevnog reda današnje sednice Vlade biti usvajanje budžeta za 2021. godinu, koji je prevashodno razvojni i predviđa za čak 35 odsto veća izdvajanja za kapitalne investicije.\nMali je, gostujući na Televiziji Pink, rekao da država, i pored aktuelne pandemije i najveće ekonomske krize koja je pogodila čitav svet, želi da gradi auto-puteve, mostove, rehabilituje železnicu, zbog čega je budžetom za narednu godinu izdvojeno 274 milijardi dinara za kapitalne projekte\nOn je naglasio da se svaki dinar koji se uštedi ili zaradi ulaže u investicije, ali da se radi i na poboljšanju životnog standarda građana.\nOd 1. januara penzije će biti veće za 5,9 odsto, plate u zdravstvenom sektoru za pet odsto, odnosno za 3,5 odsto za druge zaposlene u javnom sektoru, a i za njih će od 1. aprila ukupno povećanje biti pet odsto, podsetio je ministar.\nPrema njegovim rečima, minimalna zarada će biti povećana za šest odsto, pri čemu se smanjuje i opterećenje na zarade.\nMali je naveo da se očekuje da budžet za 2021. godinu tokom dana bude prosleđen u Skupštinu Srbije, nakon čega sledi rok od 15 dana, u okviru kojeg poslanici daju predloge, a potom se ulazi u skupštinsku raspravu.\nMinistar je istakao da je ulaganje u kapitalne projekte osnov za rast BDP-a, a projektovano je da će sledeće godine biti šest odsto.\nI pored najveće krize, prema projekciji, Srbija će imati najmanji pad u Evropi, a to kažu i MMF i Evropska komisija. To se oslikava i u budžetu za 2021. godinu, a takve su projekcije i za 2022. godinu. Mi smo broj jedan, a iza nas je Litvanija, objasnio je on.\nOn je dodao da je to zahvaljujući tome što smo 2014. godine sproveli neophodne teške reforme, na inicijativu Aleksandra Vučića, koji je tada bio predsednik Vlade.\nNe zaboravite da smo imali fiskalnu konsolidaciju, smanjenje plata i penzija, novi zakon o radu. Rezultat tih teških mera bila je stabilizacija, ali i vraćanje starih preskupih dugova koji su nam ostavljeni, ukazao je ministar.\nU poslednje četiri godine imali smo suficit u budžetu. Štedeli smo četiri godine i na neki način spremno dočekali ovu krizu, u kojoj smo mogli da izdvojimo 5,8 milijardi evra za mere ekonomske pomoći, istakao je Mali.\nPrema njegovim rečima, nastavlja se borba protiv sive ekonomije, zbog čega je treći put zaredom organizovana igra „Uzmi račun i pobedi“, čije će prvo izvlačenje biti sutra.\nRadimo na podizanju svesti građana o tome da kada nešto kupuju uzimaju fiskalne račune jer od tog novca gradimo bolnice, škole, auto-puteve, kupujemo lekove. Ukoliko se računi ne izdaju, reč je o nelegalnoj dobiti koja ostaje prodavcu, a u tom slučaju gube građani, objasnio je ministar.\nOn se osvrnuo i na program „Moja prva plata“, za koji se prijavilo 10.000 preduzeća, od kojih 8.000 ispunjava uslove po javnom pozivu, pri čemu se za prvi posao javilo oko 17.000 mladih.\nU toku su intervjui, a, prema mojim saznanjima, približno 5.000 tek svršenih srednjoškolaca ili onih koji su završili fakultete već je angažovano, dodao je ministar.\nOni će na taj način posle devet meseci uspeti ili da ostanu kod poslodavca koji ih je angažovao ili će u svojoj biografiji imati upisano prvo radno iskustvo, do kojeg se inače teško dolazi, rekao je Mali i dodao da je za taj projekat država izdvojila dve milijarde dinara.\nTakođe, on je podsetio na to da je za prvih devet meseci priliv stranih direktnih investicija bio 1,9 milijardi evra.\nUprkos najvećoj ekonomskoj krizi, uspeli smo da privučemo 60 odsto investicija na celom Zapadnom Balkanu. Mi smo lokomotiva razvoja regiona i zato nam je važna inicijativa "mini Šengen", rekao je ministar.\nPrema njegovim rečima, što je brži protok ljudi, robe, usluga, najveću korist imaćemo upravo mi, kao najuspešnija, najdominantnija ekonomija.\nNašli smo način da reagujemo na krizu, preuzeli smo na sebe najveći teret i pokazali da smo pouzdan partner i građanima i investitorima, zaključio je ministar.\nVlada usvojila Predlog zakona o budžetu za 2021. godinu\nVlada Republike Srbije usvojila je na današnjoj sednici Predlog zakona o budžetu Republike Srbije za 2021. godinu, koji predviđa ukupne prihode i primanja budžeta u iznosu od 1.336,3 milijarde dinara, što predstavlja povećanje za 45 milijardi dinara u odnosu na procenjeni iznos prihoda za 2020. godinu.\nBudžetom za 2021. godinu predviđeni su ukupni rashodi i izdaci u iznosu od 1.514,8 milijardi dinara.\nBudžetom je od 1. januara predviđeno povećanje penzija po švajcarskoj formuli od 5,9 odsto, minimalne zarade za 6,6 odsto, kao i povećanje zarada zaposlenih u zdravstvu od 5 odsto, ostalih zaposlenih u javnom sektoru za 3,5 odsto, a zatim će od 1. aprila 2021. godine i za njih ukupno povećanje biti 5 odsto.\nI u 2021. godini predviđene su mere fiskalne politike na prihodnoj strani u cilju daljeg smanjenja poreskog opterećenja zarada.\nKapitalni izdaci su u ukupnom iznosu od 273,9 milijardi dinara, što predstavlja 18,08 odsto ukupnih rashoda.\nPaketom ekonomskih mera za ublažavanje posledica COVID-19, tokom 2020. godine, stvoreni su uslovi za brži oporavak privrede i ostvarenje dinamičnog rasta u 2021. godini.\nOčekivani oporavak ekonomije uticaće na ubrzanje priliva stranih direktnih investicija, koje će obezbediti punu pokrivenost deficita tekućeg računa u 2021. godini.


Američke kompanije planiraju najveće povišice od krize 2007. godine – The PRESTIGE\nAmeričke kompanije planiraju veće povećanje plata sljedeće godine nego što je to bio slučaj ikada od recesije 2007.-2009., prema novom izvještaju, koji dolazi usljed zategnutog tržišta rada i najveće inflacije u tri decenije. Istraživanje Conference Boarda pokazuje da kompanije u prosjeku izdvajaju 3,9% od budžeta za plate za povećanje plata sljedeće godine, najviše od 2008. godine.\nIstraživanje takođe pokazuje da komapanije planiraju podizanje raspona plata, što bi rezultiralo većim minimalnim, srednjim i maksimalnim platama. To sugeriše da bi povećanja plata mogla uticati na sve radnike u cijeloj platnoj ljestvici kompanija.\nRezultati su znak da će se nedavno ubrzanje plata u privatnom sektoru vjerovatno prenijeti i na 2022. Otprilike 39% ispitanika u anketi reklo je da je inflacija bila uključena u njihovu odluku da odvoje sredstva za povećanje plata sljedeće godine.\n“Uticaj zarada na inflaciju i inflacije na zarade sada je jači nego što je bio posljednjih decenija”, rekao je Gad Levanon, glavni ekonomista u Conference Boardu.\nConference Board, think tank, ispitao je 229 američkih kompanija iz raznih sektora u novembru. Više od polovine kompanija imalo je više od 10.000 zaposlenih.


Objavljeno 30.08.2017 08:43\nReprezentativci BiH odradili drugi trening u Nikoziji: Kodro lakše povrijeđen\nFudbalski reprezentativci Bosne i Hercegovine odradili su večeras u Nikoziji drugi od tri predviđena treninga do utakmice sa Kiprom.\nObjavljeno 28.08.2017 13:44\nDžeko usrećio dječaka u Larnaci, večeras prvi trening BiH u Nikoziji\nObjavljeno 17.08.2017 08:45\nKošarkaši BiH slavili u Bratislavi protiv Slovačke s 92:74\nKošarkaška reprezentacija Bosne i Hercegovine slavila je u Bratislavi u okviru 5. kola pretkvalifikacija za Svjetsko prvenstvo 2019. godine u Kini protiv reprezentacije Slovačke rezultatom 92:74, javlja Anadolu Agency (AA).\nObjavljeno 16.08.2017 14:17\nBaždarević: Na spisku 30 imena potencijalnih bh. igrača u utakmicama protiv Kipra i Gibraltara\nSelektor nogometne „A“ reprezentacije, Mehmed Baždarević objavio je danas u Zenici spisak igrača za predstojeće susrete kvalifikacija za Svjetsko prvenstvo u Rusiji 2018. godine protiv Kipra 31. augusta, te 3. septembra protiv Gibraltara, na kojem je ukupno 30 imena, javlja Anadolu Agency (AA).\nObjavljeno 11.08.2017 15:00\nObjavljeno 08.08.2017 14:36\nVujošević pred susret s Armenijom: Tenziju pretvoriti u nešto čime se dobijaju utakmice\nDuško Vujošević, selektor košarkaške reprezentacije Bosne i Hercegovine (BiH), uoči sutrašnje utakmice pretkvalifikacija za Svjetsko prvenstvo protiv Armenije naglasio je da se nada da pritisak neće negativno uticati na njegov mladi tim, te da će utakmicu na kraju završiti pobjedom, javlja Anadolu Agency (AA).


Dovoljno krvi za potrebe Opšte bolnice Subotica - YU ECO RTV\nNaslovna / Društvo / Dovoljno krvi za potrebe Opšte bolnice Subotica\nDovoljno krvi za potrebe Opšte bolnice Subotica\nGoran jul 26, 2017\tDruštvo Napiši komentar 99 Pregledi\nU službi za transfuziju krvi Opšte bolnice Subotica na dnevnom nivou ima ukupno obezbeđenih 300-350 krvnih jedinica što je dovoljno za sve potrebe u toku letnjeg perioda. Prema rečima načelnice službe za transfuziju krvi, dr Anastazije Mrđe, bolnica raspolaže sa dovoljno krvnih jedinica i ni jedna krvna grupa nije deficitarna.\nGrađani sa kojima smo razgovarali su nam rekli da su krv dali nekoliko puta u životu, da je to za njih bilo pozitivno iskustvo putem koga su mogli da pokažu svoju humanost i da pomognu onima kojima je krv bila potrebna.\nPrema rečima načelnice dr Anastazije Mrđe, leto je period kada su akcije prikupljanja krvi smanjene, ali i pored toga se sprovode terenske akcije na nedeljnom nivou dok svi zainteresovani građani krv mogu dati od 7 do 10 časova radnim danima u prostorijama službe za transfuziologiju. Ona napominje da dobrovoljno davalaštvo krvi donosi beneficije, ali da je najveći benefit humanost i pozitivan uticaj davanja krvi na zdravstveno stanje osobe koja daje krv.\nNa teritoriji Subotice, Bačke Topole i Kanjiže ima 16.000 aktivnih davalaca krvi od čega su 10.000 aktivni davaoci krvi. Muškarci krv mogu dati četiri puta u toku godine dok žene tri puta poručuju iz službe za transfuziju krvi.\nPrethodna Subotica i još četiri grada dobili vozilo hitne pomoći\nSledeća Izložba radova korisnika Doma za negu


ANKETA: Velika većina građana bira Kosovo ispred EU, ne prihvataju ni podelu! | Vesti Dana\nČak 81 odsto građana ne bi podržalo priznavanje kosovske nezavisnosti, čak ni kao uslov za članstvo u EU, njih 45 odsto smatra da Kosovo nije izgubljeno, a za samo dva procenta je manji broj onih koji misle da jeste. Više od polovine građana, tačnije 55 odsto veruje da nezavisnost Kosova neće priznati ova ili neka buduća vlada.\nIlustracija (Foto: Dnevna Gazeta)\nOvakve stavove građana Srbije pokazalo je istraživanje koje je sproveo Institut za evropske poslove u saradnji sa istraživačkom kućom „Ninamedia“, koje je sprovedeno u periodu od 16. do 20. marta na reprezentativnom uzorku od 1.203 ispitanika.\nIspitanici su odgovarali na teme: da li je Kosovo izgubljeno, unutrašni dijalog, podela Kosova, priznavanje nezavisnosti i povratak srpskih institucija na Kosovo.\nKosovo je definitivno izgubljeno za samo 30 odsto starijih građana iz grupe 60+ godina, dok mlađi, njih oko 50 odsto, smatraju da je severna pokrajina izgubljena za Srbiju. Istraživanje pokazuje i da 56 odsto građana ne bi podržalo podelu Kosova, a da bi to učinilo 30 odsto.\nPodela između Srba i Albanaca\nDa se Kosovo podeli između Srba i Albanaca slažu se više stariji građani, dok sa porastom stepena obrazovanja takođe raste broj onih koji smatraju da Kosovo treba podeliti. Svega 3,4 odsto građana kaže da je učestvovalo u unutrašnjem dijalogu o Kosovu, dok 94 odsto nije.\nRezultati istraživanja pokazaju i da sa rastom stepena obrazovanje raste broj onih koji bi učestvovali u dijalogu. Četvrina ispitanika očekuje da će ova ili neka druga vlada priznati nezavisnost Kosova, sa porastom broja godina opada broj, a sa porastom stepena obrazovanja raste broj onih koji misle da će se to dogoditi.


23. Juni 2022. 18:26\nVRLIKA- Međunarodna humanitarna organizacija “28. jun” obezbijedila je novac za nabavku ogrevnog drveta za stogodišnju Milicu Stojanac koja je jedini srpski žitelj sela Dabar nadomak Vrlike u Dalmaciji. Stogodišnja Milica Stojanac na svom ognjištu u Dabru živi sama, a u ratnom vihoru izgubila je starijeg sina. Oslanjajući se samo na …\nObjavljeno u: Članci za naslovnu, Hronika / Tagged: cetina, dalmacija, krajina, krajišnici, povratnici, sudbine, vrlika\n21. Juni 2022. 23:34\nČIKAGO - Najmlađa srpska organizacija u Čikagu – Sabor krajiških Srba obeležio je 19. juna 2022. godine deceniju rada. Na održanoj svečanosti sekretar Stevan Dokić je podsetio na aktivnosti u protekloj deceniji ističući humanitarni rad. Skoro da nema srpske crkve ili manastira u Dalmaciji koji od ovog udruženja iz Čikaga nisu …\nObjavljeno u: Članci za naslovnu, Hronika / Tagged: banija, dalmacija, dic veritas, krajina, krajišnici\nVečernje novosti, Srna, 04.06.2022, MONSTRUOZNO: Ugledni hrvatski istoričar tvrdi da su civile na Petrovačkoj cesti bombardovali Srbi\n4. Juni 2022. 19:01\nReakcije iz Zagreba na odluku Tužilaštva Srbije o podizanju optužnica protiv četvorice hrvatskih oficira za zločine u “Oluji” pokazuju da je u Hrvatskoj na delu udruženi poduhvat za odbranu zločinaca kroz pokušaj da se orkestriranom kampanjom spere svaka odgovornost za ubistvo 13 srpskih civila u izbegličkoj koloni. Na to ukazuje …\nObjavljeno u: Članci za naslovnu, D.I.C. Veritas u medijima, Hronika / Tagged: a.izetbegović, a.plenković, bih, civilne žrtve, izbjeglice, krajina, krajišnici, m.granić, mikac radulj jelenic borovic, msp, oluja, petrovačka cesta, ratni zločin, rsk - republika srpska krajina, savo štrbac, split, svodna\nRadio Beograd 1, 03. 06. 2022, U središtu pažnje: Zašto se 27 godina čekalo na optužnicu za “Petrovačku cestu”? [Audio]\n4. Juni 2022. 15:49\nOptužnica protiv hrvatskih oficira za zločin na Petrovačkoj cesti ne prestaje da uzburkava duhove u regionu. Povišeni tonovi čuli su se prethodnih dana iz državnog vrha susedne zemlje, tribinu u Zagrebu na kojoj je trebalo da se razgovara o tom zločinu sa pravnog stanovišta prekinuli su desničari koji su bili …\nObjavljeno u: Članci za naslovnu, D.I.C. Veritas u medijima, Hronika, Intervjui, Iz DIC Veritas, Sudski postupci pred pravosuđem Republike Srbije / Tagged: bih, ius, izbjeglice, krajina, krajišnici, mikac radulj jelenic borovic, oluja, petrovačka cesta, ratni zločin, republika srpska, rsk - republika srpska krajina, savo štrbac, svodna\n1 2 3 … 132 Sljedeća »


Moskva iznenađena izjavama o replici Rahstajga\nSovjetska zastava na Rahjstagu 1945.\nRusko Ministarstvo odbrane saopštilo je da je iznenađeno saopšenjima pojedinih njemačkih političara i poslanika, koji su nezadovoljni zbog planova Moskve da u Patriotskom parku kod Moskve izgradi minijaturnu verziju Rajhstaga iz 1945. godine.\n"Gradnja minijaturnog ratom uništenog Rajhstaga iz maja 1945. godine biće važan element vojno-istorijskog izgleda parka, čime se simbolizuje pobjeda nad nacizmom", rekao je portparol Ministarstva odbrane general Igor Konašenkov.\nPrema njegovim rečima, iz tog razloga reagovanja pojedinih nemačkih političara ne predstavljaju samo iznenađenje, već se i postavlja pitanje kakvo mišljenje imaju o "konstruktorima" Trećeg rajha.\nNekoliko nemačkih političara i poslanika nazvali su provokacijom planove o gradnji minijature Rajhstaga u Patriotskom parku kod Moskve i od rukovodstva u Berlinu je zatraženo da se izrazi negodovanje Rusiji.\nRuski ministar odbrane Sergej Šojgu rekao je početkom sedmice da vojska gradi repliku zgrade Rajhstaga iz Berlina u patriotskom zabavnom parku izvan Moskve.\nPrema njegovim rečima, zamisao je da članovi "Junarmije" ili omladinske vojske "napadaju određenu lokaciju, a ne nešto apstraktno".\nOmladinska armija oformljena je 2015. godine kako bi podstakla patriotizam među mladima i radi obuke o osnovnim vojnim veštinama.


Japanski post rok bend "Mono" svira u Festu\nČuveni japanski post rok sastav "Mono" posle tri godine ponovo dolazi u Srbiju gde će 11. februara nastupiti u klubu Fest, u Zemunu.\n"Mono" su nedavno izdali album "For My Parents" što je njihovo šesto izdanje za dvanaest godina postojanja, ostajući verni svom zvuku uz još bližu saradnju sa "The Wordless Music Orchestra", uspeli su da odu korak dalje u aranžmanskim rešenjima i veštom baratanju dinamikom.\nOvaj sastav iz Tokija postao post rok atrakcija u svetskim okvirima, iako su ih u prvom momentu upoređivali sa "Mogwai" i "Sonic youth", "Mono" danas važi za autentičan i inspirativan bend čiji nastupi predstavljaju jedinstveno iskustvo.\nPrilikom njihovog poslednjeg gostovanja 2010. u tadašnjem klubu "Living room" jedini problem je bila glasna publika koja je pričom za vreme trajanja koncerta kvarila ugođaj. Zato sada organizatori apeluju na posetioce da se suzdrže od glasnog pričanja, posebno tokom tiših delova kompozicija kako bi li svi podjednako uživali u svirci.\nPodrška na ovom nastupu biće belgijski umetnik Dirk Series, koji će nam se ovaj put predstaviti kroz "Microphonics", jedan od svoja tri aktivna projekta.\nUlaznice se prodaju po ceni od 1.200 dinara u Feliks šopu (TC Sremska, I sprat) i u klubu Fest.


Krušik demantuje da je GIM imao povlašćen položaj prilikom nabavke minibacačke municije - Društvo - Dnevni list Danas\nPočetna » Društvo » Krušik demantuje da je GIM imao povlašćen položaj prilikom nabavke minibacačke municije\n0Piše: Beta 17. septembra 2019. 14.51\n„U skladu sa svojim poslovnim ciljem ostarivanja najvišeg nivoa prihoda, Holding korporacija ‘Krušik’ prilikom definisanja cena vodi računa o tržišnim uslovima, konkurentnosti kao i o drugim faktorima. Formiranje cena zavisi i od modela proizvoda, tražene količine, kao i da li je u pitanju nastavak ugovaranja sa poznatim korisnikom ili se radi o novom tržištu“, navodi se u saopštenju „Krušika“, koje je prosledilo Ministarstvo odbrane.\n„Krušik“ je rekao da su GIM-u isporučivani modeli mina sa dva dopunska punjenja, u odnosu na Jugoimport koji je uzimao mine sa četiri ili šest dopunskih punjenja.\n„Radi razumevanja ove razlike naglašavamo da od broja dopunskih punjenja zavisi domet mina. Dakle, Holding korporacija ‘Krušik’ je GIM-u isporučivala municiju kraćeg dometa, za koju smo davali adekvatne tehničke karakteristike i tablice gadjanja. Naravno, s obzirom da su mine kompletirane uz manji broj punjenja, jasno je da njihova cena mora biti niža“, dodaje se.\nCena oružja, izvoz oruzja, Vojna vabrika KrušikBeograd


Postignuta saglasnost oko otvaranja poglavlja 23 u pregovorima Srbije sa EU | Gde Investirati\nHrvatska je, kako je i najavljivano, ovoga puta usaglasila svoj stav sa već postojećim stavom 27 zemalja članica i time otkolonila prepreku u nastavku procesa pridruživanja Srbije EU.\nU diplomatskim izvorima u Briselu navodi se da je rasprava na ambasadorskom sastanku po drugim tačakam dnevnom reda trajala duže nego što je bilo predviđeno, tako da je do konsenzusa povodom nastavka procesa ovaranja poglavlja 23 u pregovorima sa Srbijom došlo tek iza 18 časova.\nU EU očekuje se da bi do formalnog otvaranja poglavlja 23 i 24 u pristupnimpregovorima Srbije trebalo da dođe do kraja juna.\nPrvobitno je bilo planirano da se ova tačka nađe na dnevnom redu sastanka ambasadora zemalja članica oko 17 časova, ali je, kako navode diplomtski izvori u Briselu, došlo do duže rasprave oko prethodnih tema koje su danas bile na dnevnom redu.\nPrevious Dinar bez promene prema evru, u četvrtak 123,02 dinara za jedan evro\nNext Peter Garnry: Ekonomija evrozone u junu spremna za preokret\nTags EUevrointegracijeEvropska unija


РОДИТЕЉИ ТРАЖЕ СМЕНУ ДИРЕКТОРА ШКОЛЕ ЈЕР ЈЕ ИСКОРИСТИО ДЕЦУ КАО „ПОЛИТИЧКИ ДЕКОР“ – ГСПРС Независност\nРОДИТЕЉИ ТРАЖЕ СМЕНУ ДИРЕКТОРА ШКОЛЕ ЈЕР ЈЕ ИСКОРИСТИО ДЕЦУ КАО „ПОЛИТИЧКИ ДЕКОР“\nНасловна/Новости/Актуелно/РОДИТЕЉИ ТРАЖЕ СМЕНУ ДИРЕКТОРА ШКОЛЕ ЈЕР ЈЕ ИСКОРИСТИО ДЕЦУ КАО „ПОЛИТИЧКИ ДЕКОР“\nRoditelji učenika Osnovne škole „Naim Frateli“ u Bujanovcu zatražili su odgovornost i smenu direktora škole Fatmira Hasanija zato što su njihova deca iskorišćena kao politički dekor Partije za demokratsko delovanje (PDP).\nU pismu javnosti oni ističu da je direktor škole ponižio roditelje tako što je njihovu decu iskoristio za politički dekor na obeležavanju 21. godišnjice PDP, čiji je lider narodni poslanik Riza Halimi.\n„Po naređenju direktora, prošle subote, koja je bila neradni dan, za decu je najpre organižovan izlet u prirodu, a onda su, bez najave i obaveštenja, kao u Titovo vreme, u dugačkom redu dovedeni u Dom kulture na proslavu PDD“, stoji u pismu koje je dostavljeno novinarima.\nKako je navedeno, na ulazu u salu svi osnovci su dobili zastave, transparente, parole, slike Rize Halimija i drugu ikonografiju ove stranke, a nije izostala ni edukacija ponašanja pred reflektorima i TV kamerama.\nPismo-obaveštenje o zloupotrebi dece upućeno je javnosti, domaćim i međunarodnim organizacijama koje se bave ljudskim pravima i pravima dece, Ministarstvu prosvete, Koordinacionom telu za jug Srbije i ambasadama nekoliko zemalja Evropske unije.\n„Kako je upotreba dece u političke svrhe oštro zabranjena svim međunarodnim konvencijama o ljudskim pravima, učenicima i roditeljima biće satisfakcija ako javnost osudi ovaj skandal PDD i njenih kadrova koji su albanske patriote po zanimanju“, stoji na kraju ovoga pisma.\nHalimi: Prvi put čujem\nHalimi je novinarima kazao da nije obavešten o pismu i reagovanju roditelja, kao i da nije učestvovao u organizaciji obeležavanja godišnjice PDD.\n„Najpre želim da kažem da mi je žao ako su roditelji bili prinuđeni da reaguju, ali mi morate verovati da za sve ovo prvi put čujem, jer je kompletna organizacija bila poverena našem odboru iz Bujanovca“, rekao je Halimi.


Mikro Perforirana Rolo Vrata - Rolo Sistem\nPrednosti i važne informacije\nU pitanju su zaštitna vrata koja su sačinjena od sitnih, perforiranih rupica, koje stvaraju utisak providnosti, a istovremeno su vrlo siguran način zaštite, jer je promer perforiranih rupica svega 4 milimetra. Na taj način ćete ispuniti i očekivanja potencijalnih kupaca i znatiželjnika, koji će moći čak i kada je Vaš lokal zatvoren da vide šta u njemu prodajete, a istovremeno ćete i robu u lokalu, odnosno sam poslovni prostor da zaštitite na najbolji mogući način. Uz to, naglašavamo da je dizajn koji imaju mikro perforirana rolo vrata vrhunskog kvaliteta i vrlo inovativan, tako da se ona zaista i mogu smatrati najboljom opcijom zaštite u svakom smislu.\nKako neprekidno nastojimo da poboljšamo kvalitet usluga koje pružamo, to svim našim klijentima uz mikro perforirana rolo vrata i njihovu ugradnju, nudimo i mogućnost garancije, ali i tehničke podrške koju pružaju naši iskusni stručnjaci. Uz to, onda kada je to potrebno, ovlašćena lica iz našeg servisa će izaći na teren u najkraćem mogućem roku, kako bi otklonila sve eventualne poteškoće koje imate sa korišćenjem ovakvog vida zaštite.\nImajte na umu da samom odlukom da prostor zaštitite ugradnjom mikro perforiranih rolo vrata ne samo da značajno štedite svoj novac, jer je dobro poznato da su ona vrlo ekonomična i da su im cene pristupačne, već uz to dobijate i zaštitu vrhunskog kvaliteta, a budite uvereni da će se njihov moderan dizajn uklopiti odlično u aposlutno bilo koji prostor. Zato Vam i preporučujemo da nas već danas kontaktirate kako bismo pripremili ponudu i dogovorili


Brus ONLINE - Danas prikaz Vojske Srbije „SLOBODA 2017“ na aerodromu Batajnica\nDanas prikaz Vojske Srbije „SLOBODA 2017“ na aerodromu Batajnica\nPovodom obeležavanja Dana oslobođenja Beograda u Drugom svetskom ratu, na aerodromu Batajnica 20. oktobra 2017. godine sa početkom u 12 časova, biće održan Prikaz dela operativnih sposobnosti Vojske Srbije „SLOBODA 2017“.\nZa građane će biti omogućen ulaz na aerodrom Batajnica od 9 časova na kapije koje se nalaze na putu Batajnica-Nova Pazova. U petak, 20. oktobra, linije gradskog prevoza biće pojačane iz centra Batajnice i Nove Pazove, pa se savetuje građanima da zbog gužvi i opšte bezbednosti koriste javni prevoz i da na aerodrom Batajnica dođu najkasnije do 11 časova.\nUlaz na aerodrom će biti omogućen na kapijama 1, 1A i 2, koje će biti obeležene, a nalaze se na putu Batajnica-Nova Pazova (ulaz neće biti moguć kod Vazduhoplovnog zavoda „Moma Stanojlović“).\nZbog opšte bezbednosti, saobraćaj od centra Batajnice do Nove Pazove, kao i isključenje sa autoputa kod Novih Banovaca ka Batajnici će biti zatvoren za privatna vozila. Linije gradskog prevoza biće pojačane iz centra Batajnice i Nove Pazove do aerodroma.\nParking na aerodromu i ispred aerodorma Batajnica nije obezbeđen za prihvat privatnih vozila.\nGrađani koji stignu u Batajnicu BG vozom moći će na dan prikaza da koriste i posebne lokalne linije Gradskog saobraćajnog preduzeća koje će polaziti sa železničke stanice i iz centra Batajnice i prevoziti putnike direktno do vojnog aerodroma. U saradnji sa Gradom uvedene su kružne šatl linije na tom potezu.\nGrađani koji dolaze da posmatraju Prikaz „Sloboda 2017“ treba da slede uputstva predstavnika MUP-a i Vojske Srbije.


Andora - Partizan: Prvi poraz crno-belih u sezoni!\nPrvi pad Željkovog Partizana!\nKošarkaši Partizana su doživeli prvi poraz u sezoni, odnosno od momenta kada se Željko Obradović vratio na klupu crno-belih i to na gostovanju Andori u okviru Evrokupa rezultatom 61:60.\nPartizan je loše startovao duel, odigrao je zatim odličnu drugu četvrtinu i činilo se da je time obezbedio sebi miran nastavak.Ipak, uloge su se promenile u drugom poluvremenu, Andora je pronašla ritam, Partizan je svoj izgubio i nije uspeo da to učini do kraja duela.Najefikasniji u timu Željka Obradovića bio je Kevin Panter sa 13 poena, Zek Ledej je dodao 12 uz deset skokova, a vredi istaći da su Rodions Kuruc i Jam Madar imali smanjenu minutažu, ukupno nešto više od 16 minuta.Na drugoj strani fantastičan je bio centar Viktor Arteaga sa 15 poena, Kodi Miler-Mekintajer, bivši igrač crno-belih ubacio je 11 poena i imao deset skokova, dok su Oriol Oauli i David Jelinek upisali po deset. Solidno je Partizan otvorio duel, imao je prednost od 8:4, ali je rival uspeo da preokrene i povede sa 16:11, a crno-beli su ubacili još jedan poen za kraj prve deonice, iako je Dalas Mur imao priliku da ubaci trojku.Partizan je promašio svih pet šuteva sa distance u uvodnih deset minuta, a poenterski je najraspoloženiji bio Jam Madar sa šest poena.Obradovićev tim je presingom otvorio drugu deonicu, važan šraf u tome je bio Nemanja Dangubić koji je pritiskao prenos lopte, ali su Aleksa Avramović i Mur imali loša rešenja u organizaciji napada.Vredi istaći da je protagonizam u tim momentima preuzeo Zek Ledej ubacivši dve trojke uz važnu ukradenu loptu i to potencijalnom reprezentativcu Srbije Mariju Nakiću, a odlične ideje u organizaciji akcija imao je Avramović.Od tog momenta Partizan je preuzeo kontrolu, odbrana je zatvorila sve prilaze košu, a kontranapadi su bili kreativni, ali razlika nije narasla na dvocifrenu pa je na kraju poluvremena rezultat iznosio 32:24 za Partizan.U četvrtom minutu treće deonice bivši igrač crno-belih Kodi Miler-Mekintajer je ukrao loptu Dangubiću i zakucao u kontranapadu, što je Obradović morao da saseče minutom odmora jer je ekipa Andore stigla na samo dva poena razlike, serijom 8:2.Obradovićeva uputstva nisu urodila plodom, sjajnom akcijom koja je završena zakucavanjem Andora je izjednačila, a šutom Jelineka i povela, zaličivši na crno-bele iz druge deonice pošto su se uloge potpuno promenile.Taman što se mislilo da Partizan stiže na svoj kolosek Miler-Mekintajer je ubacio trojku, ali su zatim Trifunović i Balša Koprivica upisali četiri brza poena, što je potvrdio Ledej novim dalekometnim šutom.Nažalost Partizana, centar Viktor Arteaga je bio veoma inspirisan, dominirao je pod obručem crno-belih, a potpuni haos na terenu i loše odbrane iskoristio je Panter sa dva odlična ulaza direktno na koš, za razliku od svega dva poena. Panter se javio i posle minuta odmora, ubacio je trojku za vođstvo Partizana, ali je usledila rezultatska klackalica sa kojom se ušlo u poslednja tri minuta utakmice. U poslednjih desetak sekundi meča ušlo se sa 61:58 za Andoru, Obradović je tražio minut odmora i kreirao akciju za Pantera koji je žestoko fauliran zbog čega je srpski trener tražio proveru sudijske odluke, ali ipak nije dosuđen nesportski prekršaj. Panter je smanjio na poen razlike, usledio je prekršaj Trifunovića, ali sledeći nije uspeo da napravi na vreme, Jelinek je bežao po terenu pa je na kraju faul dosuđen Avramoviću.Nezgodan momenat za poraz Partizana, s obzirom na to da u nedelju igraju večiti derbi protiv Crvene zvezde u ABA ligi.\nsport, kk partizan, košarka, evrokup\n21:53 10.11.2021 (Osveženo: 21:54 10.11.2021)\n© Foto : ABA liga / KK Partizan / Dragana StjepanovićŽeljko Obradović i Rade Zagorac\nPartizan je loše startovao duel, odigrao je zatim odličnu drugu četvrtinu i činilo se da je time obezbedio sebi miran nastavak.\nIpak, uloge su se promenile u drugom poluvremenu, Andora je pronašla ritam, Partizan je svoj izgubio i nije uspeo da to učini do kraja duela.\nCrno-beli su igrali bez kapitena Radeta Zagorca koji nije ulazio u igru, a meč je na klupi presedeo i Gregor Glas.\nNajefikasniji u timu Željka Obradovića bio je Kevin Panter sa 13 poena, Zek Ledej je dodao 12 uz deset skokova, a vredi istaći da su Rodions Kuruc i Jam Madar imali smanjenu minutažu, ukupno nešto više od 16 minuta.\nNa drugoj strani fantastičan je bio centar Viktor Arteaga sa 15 poena, Kodi Miler-Mekintajer, bivši igrač crno-belih ubacio je 11 poena i imao deset skokova, dok su Oriol Oauli i David Jelinek upisali po deset.\nSolidno je Partizan otvorio duel, imao je prednost od 8:4, ali je rival uspeo da preokrene i povede sa 16:11, a crno-beli su ubacili još jedan poen za kraj prve deonice, iako je Dalas Mur imao priliku da ubaci trojku.\nPartizan je promašio svih pet šuteva sa distance u uvodnih deset minuta, a poenterski je najraspoloženiji bio Jam Madar sa šest poena.\nObradovićev tim je presingom otvorio drugu deonicu, važan šraf u tome je bio Nemanja Dangubić koji je pritiskao prenos lopte, ali su Aleksa Avramović i Mur imali loša rešenja u organizaciji napada.\nIpak, odlična odbrana je dala impuls za bolji napad, Partizan je serijom 10:0 preokrenuo stanje na semaforu i stigao do prve osetnije prednosti u utakmici.\nVredi istaći da je protagonizam u tim momentima preuzeo Zek Ledej ubacivši dve trojke uz važnu ukradenu loptu i to potencijalnom reprezentativcu Srbije Mariju Nakiću, a odlične ideje u organizaciji akcija imao je Avramović.\nOd tog momenta Partizan je preuzeo kontrolu, odbrana je zatvorila sve prilaze košu, a kontranapadi su bili kreativni, ali razlika nije narasla na dvocifrenu pa je na kraju poluvremena rezultat iznosio 32:24 za Partizan.\n„Stvar je da moramo da ubacimo nešto spolja“, rekao je trener Obradović na poluvremenu, s obzirom na to da su crno-beli ostali na dve Ledejeve trojke iz 12 pokušaja.\nU četvrtom minutu treće deonice bivši igrač crno-belih Kodi Miler-Mekintajer je ukrao loptu Dangubiću i zakucao u kontranapadu, što je Obradović morao da saseče minutom odmora jer je ekipa Andore stigla na samo dva poena razlike, serijom 8:2.\nObradovićeva uputstva nisu urodila plodom, sjajnom akcijom koja je završena zakucavanjem Andora je izjednačila, a šutom Jelineka i povela, zaličivši na crno-bele iz druge deonice pošto su se uloge potpuno promenile.\nOd odbrane Partizana nije ostalo ništa, samim tim ni napad nije funkcionisao, teške šuteve su uzimali i Mur i Uroš Trifunović i Madar, ali je Andora stigla do dvocifrene prednosti, s obzirom na to da su crno-beli za deset minuta ubacili samo osam poena.\nTaman što se mislilo da Partizan stiže na svoj kolosek Miler-Mekintajer je ubacio trojku, ali su zatim Trifunović i Balša Koprivica upisali četiri brza poena, što je potvrdio Ledej novim dalekometnim šutom.\nNažalost Partizana, centar Viktor Arteaga je bio veoma inspirisan, dominirao je pod obručem crno-belih, a potpuni haos na terenu i loše odbrane iskoristio je Panter sa dva odlična ulaza direktno na koš, za razliku od svega dva poena.\nPanter se javio i posle minuta odmora, ubacio je trojku za vođstvo Partizana, ali je usledila rezultatska klackalica sa kojom se ušlo u poslednja tri minuta utakmice.\nU poslednjih desetak sekundi meča ušlo se sa 61:58 za Andoru, Obradović je tražio minut odmora i kreirao akciju za Pantera koji je žestoko fauliran zbog čega je srpski trener tražio proveru sudijske odluke, ali ipak nije dosuđen nesportski prekršaj.\nPanter je smanjio na poen razlike, usledio je prekršaj Trifunovića, ali sledeći nije uspeo da napravi na vreme, Jelinek je bežao po terenu pa je na kraju faul dosuđen Avramoviću.\nJelinek je promašio i drugo, Avramović je dobio loptu, nije bio odlučan, ali je krenuo ka centru terena i odatle poslao dug šut koji nije bio precizan.\nNezgodan momenat za poraz Partizana, s obzirom na to da u nedelju igraju večiti derbi protiv Crvene zvezde u ABA ligi.\nDvoboj Zvezde i Partizana bez crno-belih navijača\n10 Novembar, 14:27


M. P. 30. oktobra 2018. 00:57\nOdlazak nemačke kancelarke Angele Merkel, koja je najavila da se neće kandidovati za novi mandat, uticaće na sve što se bude događalo u Evropi, pa tako i na dijalog Beograda i Prištine, uveren je generalni sekretar Saveta za regionalnu saradnju Goran Svilanović.\nSvilanović ne želi u ovom trenutku da spekuliše na koji način bi povlačenje Angele Merkel moglo da ima posledice po uticaj i ulogu Nemačke na rešavanje pitanja Kosova, zemlje koja je u poslednje vreme obuzdavala izvestan entuzijazam po pitanju mogućnosti da se pitanje KiM reši razgraničenjem.\nOn veruje da je rano za prognoze u kom smeru bi to moglo ići, jer se još ne zna ko bi mogao da zameni aktuelnu kancelarku, niti kakva će politika biti vođena.\n„U ovom trenutku me više interesuje kako će izgledati ta druga Nemačka kada ona ne bude više kancelar i ta druga Evropa, pogotovo EU“, navodi Svilanović.\nSvilanović ističe i veliki ugled i značaj Angele Merkle na region Zapadnog Balkana i dodaje da su svi koji se nalaze u procesu pridruživanja zainteresovani za to kako će izgledati ta „drugačija unija“ u odnosu na onu koju poznajemo poslednjih nekoliko decenija.\nOn dodaje i da je odlazak Angele Merkel neminovnost i da ne treba praviti dramu od toga što se jedan veliki lider u jednom momentu povuče.\n„Veoma uvažavam to kako je vodila svoju zemlju, kako je pozicionirala svoju zemlju u EU, gurala svoje vrednosti, ali, s druge strane, moraju se menjati ljudi na izvršnim funkcijama“, naveo je Svilanović.


Dan online - Regioni: Gorak ukus nemara - 2017-07-09\nRegioni IZ MREŽA NVO SJEVERA KRITIKOVALI ODNOS DRŽAVE I VELIKIH KOMPANIJA PREMA MOSI Gorak ukus nemara\n- Sa svečanog otvaranja MOSI, iako je to bilo najavljeno, izostao je i ministar sporta Nikola Janović. Postupak Vlade Crne Gore krajnje je neprimjeren, jer ne pomoći jednu ovakvu manifestaciju znači raditi protiv obnove i podizanja Pljevalja. Nažalost Vlada Crne Gore kao da ne želi obnovu Pljevalja, pa makar to bilo i na kratko, a kako smo saznali podbacili su u sponzorisanju manifestacije i privredni subjekti. Tako su tri najveća zagađivača životne sredine u Pljevljima za ovu manifestaciju dala svega 105.000 eura. Prema našim saznanjima očekivalo se mnogo više, ali je Elektroprivreda Crne Gore, sa najvećim zagađivačem Termoelektranom, dala svega 30.000 eura. Rudnik uglja je donirao 70.000 eura, dok je Rudnik olova i cinka „Šuplja stijena“ koji je u vlasništvu države Poljske, a koji važi sa preduzeće sa veoma visokim procentom profita, donirao ni manje ni više nego 5.000 eura - navodi se u saopštenju Mreže NVO Sjevara uz napomenu da je Rudnik uglja prije nekoliko godina sa više od dva miliona eura pomogao ženski rukomet Crne Gore.\n- Znači, Pljevlja su osuđena da se iz njih uzima i da im se ništa ne daje- zaključak je Mreže NVO Sjevera.


Pregled predavanja Feminističke škole: 21. juni 2016. – Sarajevski Otvoreni Centar\nU okviru modula Kultura, ideologija, etika, Amila Ždralović se, sagledavajući teorijska razmatranja pravde, pravednosti i pravičnosti, koja od najranijih vremena opterećuju razmišljanja o državi, društvu i moralu, osvrnula na nekoliko pristupa pravdi. Takođe su dati osnovni postulati komunitarizma i liberalizma kao ideologija koje insistiraju na različitim konceptima uređenja društva: individualizam naspram zajednice, te je, u tom okviru, analizom djela više teoretičara_ki, diskutirano o sistemu koji bi najbolje zadovoljio sve zahtjeve pravde i pravednosti.\nU okviru modula Ravnopravnost spolova i javne politike, polaznice_i su sa Sašom Gavrićem i Vladanom Vasić planirale_i datume i detalje aktivnosti za izabrane zagovaračke tematske cjeline: analiza rodne ravnopravnosti unutar političkih stranaka i kontekstualiziranje u okviru evropskog spektra stranaka; i ravnopravnost spolova na lokalnom nivou u BiH – analiza provedenih mjera predviđenih lokalnim gender akcionim planovima (LGAP) u izabrane dvije/tri općine. Konkretni koraci će biti provođeni krajem ljeta.\nOvom sesijom predavanja je završen taj dio ovogodišnje Feminističke škole. Ljeto provodimo u pisanju i objavljivanju tekstova za feministički časopis/web portal koji ćemo osnovati, kao i u pripremi zagovaračkih i aktivističkih intervencija usmjerenih ka poboljšanju politika ravnopravnosti spolova u BiH, za jesen 2016…\nAmila ŽdralovićFeministička škola Žarana Papić


Neto profit Majkrosofta u kvartalu jul-septembar, odnosno u prvom tromesečju kompanijske fiskalne godine, iznosi 20,5 milijardi dolara, što je za 4,0 milijarde dolara iznad rekordne dobiti zabeležene u prethodnom periodu, izveštava Marketvoč.\nMajkrosoft je u izveštaju napomenuo da je oko 3,3 milijarde dolara njegovog profita rezultat jednokratnog priliva po osnovu olakšica za porez na dohodak koji je stečen transferom nematerijalnih proizvoda, ali je dodao da bi zarada i bez te pogodnosti bila 2,27 dolara po akciji.\nTo je najveća stopa rasta prihoda od 2018. U prethodnom kvartalu, prihodi su zabeležili porast od 21 odsto.\nAkcije kompanije su ojačale za više od 1,0 odsto na trgovanju posle radnog vremena Vol Strita. Prethodno su na zatvaranju dnevnog trgovanja zaključene u plusu od 0,6 odsto, na 310,11 dolara, što je blizu rekorda od 310,76 dolara koji je zabeležen prošle nedelje.


Dačić: Dijalog jedino rešenje\nPremijer Srbije Ivica Dacic i predsednik Kipra Dimitris Hristofjas konstatovali su danas u Beogradu saglasnost o fundamentalnim regionalnim i medjunarodnim pitanjima.\nNe postoji drugi način za rešenje kosovskog problema osim dijaloga, poručio je danas premijer Srbije Ivica Dačić, komentarišući miting u Kosovskoj Mitrovici.\nPremijer Srbije Ivica Dačić poručio danas da se rešenje kosovskog problema traži na osnovu platforme i rezolucije usvojene u Skupštini Srbije i da, ukoliko neko zna drugi način - treba da ga predloži. U Beogradu je boravio predsednik Kipra Dimitris Hristofjas i predstavnici kiparske vlade.\nNe postoji drugi način za rešenje kosovskog problema osim dijaloga, poručio je danas premijer Srbije Ivica Dačić, komentarišući miting u Kosovskoj Mitrovici na kome su Srbi sa severa Kosova pozvali da se odbace svi sporazumi postignuti u dijalogu Beograda i Prištine i prekinu pregovori.\nPosle razgovora sa predsednikom Kipra Dimitrosom Hristofjasom, koji je danas posetio Beograd, Dačić je podsetio da je Skupština Srbije usvojila rezoluciju u kojoj jasno stoji da će Srbija poštovati sve do sada postignute sporazume sa Prištinom i da se dijalog mora nastaviti:\n“Niko ne želi niti hoće da uspostavlja bilo kakvu granicu. Želi se da se nađe praktično rešenje na osnovu platforme i rezolucije koja je usvojena u Skupštini Srbije. Ne vidim drugi način za ostvarivanje tih ciljeva osim dijalogom. Ako neko zna drugi, efikasniji način, trebalo bi da ga predloži”, poručio je Dačić.\nPredstavnici vlada Srbije i Kipra su danas potpisali tri sporazuma o saradnji, a najavljeno je da će na sledećem sastanku u Nikoziji biti potpisati i drugi sporazumi.\nA predsednik Kipra Dimitris Hristofjas je istakao podršku evropskom putu Srbije i poručio da Srbija može da računa na Kipar kao na svog ambasadora u Evopskoj uniji:\n“Kipar podržava proces političkog dijaloga Beograda i Prištine, nadajući se da će rezutat tog procesa dovesti do iznalaženja obostrano prihvatljivog rešenja kosovskog problema. Ukoliko se to desi, nesumnjivo će pomoći evropskoj perspektivi Srbije.”\nDirektor u Generalnom direktoratu za proširenje Evropske komisije Pjer Mirel, koji je u Beogradu razgovarao sa srpskim zvaničnicima o primeni Prelaznog trgovinskog sporazuma je izjavio da je impresioniran velikim brojem reformi koje se sprovode u Srbiji:\n“Moram da kažem da sam vrlo impresioniran velikim brojem reformi koje su u toku ili su u priremi kroz strategije i akcione planove. Impresioniran sam još jednim aspektom – otvorenošću za razgovore o svim pitanjima.”\nA tokom dana srpski premijer je posetio Sarajevo gde je, učestvujući u radu regionalnog foruma za migracije, azil i izbeglice, poručio da je Srbija spremna da se, osim na nacionalnom, problemu migracija posveti i na regionalnom nivou.\nTokom boravka u Sarajevu Ivica Dačić se sastao i sa najvišim zvaničnicima BiH – predsedavajućim Predsedništva BiH Nebojšom Radmanovićem i predsedavajućim Veća ministara Vjekoslavom Bevandom. Tokom ovih razgovora potvrđena je zajedničku opredeljenost dve zemlje za evropski put i članstvo u EU i ocenjeno je da svaka poseta predstavnika dve zemlje pokazuje napredak u međusobnim odnosima.


Rama: Jedan predsednik za Kosovo i Albaniju kao simbol jedinstva. Popović: Ramu proglasiti personom non grata | KoSSev\nPonedeljak 19. februar 2018, 10:44\nVest je ažurirana u 16:30\n"Kosovo i Albanija treba da imaju zajedničku spoljnu politiku, a ne samo zajedničke ambasade, ili diplomatske misije. Ali zašto ne bi imali jednog predsednika kao simbol nacionalnog jedinstva i nacionalne politike sigurnosti?" - predložio je albanski premijer, Edi Rama, prenosi Gazeta Express. On je svoj predlog izneo na jučerašnjoj svečanoj sednici kosovske skupštine povodom jednostrano proglašene nezavisnosti Kosova. Ipak, ova ideja, dodaje, "možda nije prava na nacionalnom nivou", jer "nam istorija kaže da nije moguće da se san ispuni". Nakon ove poruke iz Prištine, poruka iz Beograda. Ramu u Srbiji proglasiti personom non grata, kaže predsednik Srpske narodne partije, Nenad Popović i ministar bez portfelja u Vladi Srbije.\nOglasila se i EK: EU očekuje nastavk izgradnje konstruktivnih i kooperativnih odnosa\nU međuvremenu se u vezi sa Raminom izjavom oglasila i Evropska komisija.\n"Izjave koje se mogu tumačiti kao političko mešanje u susedne zemlje nisu od pomoći u izgradnji dobrosusedskih odnosa. Umesto toga, EU očekuje od celog regiona da nastavi sa izgradnjom konstruktivnih i kooperativnih odnosa i da pojačaju sopstvene reformske procese u cilju napretka na putu EU integracija," izjavila je portparolka Evropske komisije Ketrin Rej, prenosi RTS.\nOdgovarajući na konstataciju pojednih medija u Briselu da ideje poput Ramine "vrlo liče na projekat Velike Albanije" i vode ka, kako navodi RTS, "menajnu granica na Balkanu", u Evropskoj komisiji ponavljaju da će EU nastaviti da podržava principe pomirenja i regionalne saradnje na Zapadnom Balkanu.\n"Da bi neko mogao da uđe u UN, on mora da postigne dogovor sa Srbijom. Da bi taj sporazum bio postignut, mi moramo da dođemo do kompromisnog rešenja, ne do rešenje u kojem ćete da kažete Srbija mora da prizna nezavisnost Kosova, zato što nam se tako sviđa, ali mi ćemo Srbiji da garantujemo sigurnost njihovih monaha i monahinja po srpskim manastirima" - kazao je dan ranije predsednik Srbije, Aleksandar Vučić, na konferenciji za medije.\n"Mislim da je to nemoguće, osim ako ne postignemo neku drugu vrstu istorijskog sporazuma, kojim bi Srbi bili zadovoljni. Ovako je apsolutno neprihvatljivo" - rekao je srpski predsednik u intervjuu za Večernje novosti, krajem prošle godine, odgovarajući na pitanje da li je za njega apriori neprihvatljivo da Kosovo dobije stolicu u UN.\n"Upravo u ovoj izjavi (Rama) pokazuje se pravi cilј otceplјenja Kosova i svih onih koji su taj sramni čin podržavali - da se granice u regionu prekroje u korist Albanaca i izazovu nove tenzije i sukobi na Balkanu," navodi Popović.\nIpak, Srbija je otvorena za dijalog sa Albancima, kaže, za rešenje statusa KiM-a, "u skladu sa Ustavom Republike Srbije i Rezolucijom 1244 Saveta bezbednosti UN".\n"Beograd je spreman na ustupke i kompromise, ali nikako nije spreman na to da se cepa srpska teritorija," dodaje, niti je Beograd spreman da "tvorevine", "lažna država Kosovo", ulaze u međunarodne organizacije "a posebno u Ujedinjene nacije".\n"Zbog neprijatelјskog čina Edija Rame prema Srbiji, zbog podrške razbijanju Srbije i podsticanju stvaranja Velike Albanije na našem tlu, smatramo da ga treba proglasiti personom non grata, a ambasadoru Albanije u Beogradu uručiti oštar demarš," dodaje Popović.\nPozvao je i predstavnike međunarodne zajednice, "posebno one koji su zdušno podržavali takozvanu kosovsku nezavisnost" da osude Raminu izjavu i "jasno saopšte" da su "opasne ideje koje je izneo albanski premijer - neprihvatlјive i nedopustive".


Dame i gospodo, postaviću pitanje predsedniku Republike Srbije, predsedniku Vlade Republike Srbije i ministru pravde Neli Kuburović.\nPrvo moje pitanje je da li su uopšte čuli da je juče Vojislavu Šešelju od strane ostataka Haškog tribunala izrečena drugostepena presuda? Možda su neobavešteni, mada ni to ne bi bilo neko posebno opravdanje, ali mislim da je još gore da su obavešteni i da su čuli, morali su čuti i dužni su bili da čuju za to, a da ćute.\nZnate, nedopustivo je da državni organi Republike Srbije ne samo što ništa nisu učinili da građanin ove zemlje, dr Vojislav Šešelj, ne bude osuđen u Haškom tribunalu, a učinile su pogotovo prethodne vlade Republike Srbije mnogo toga da bude osuđen, ali je isto tako nedopustivo da oni ne reaguju ni na kakav način na takvu osudu.\nOva osuda, kao i prethodne osude Haškog tribunala i prethodne presude, pa čak i one oslobađajuće, nisu uperene protiv pojedinca, nego pre svega protiv Republike Srbije i protiv građana Republike Srbije.\nNa samog Vojislava Šešelja ova presuda neće imati neko posebno dejstvo, ali će imati na Republiku Srbiju. Ova presuda je očigledno protivpravna, jer u skladu sa anglosaksonskim sistemom nije bilo moguće prvostepeno oslobađajuću presudu delimično ukinuti i preinačiti u osuđujuću. Ona očigledno nije zasnovana na činjenicama, ali će, siguran sam, imati posledice na Republiku Srbiju i na njene građane. Zašto? Ovom presudom kojom se Vojislav Šešelj osuđuje za ratne zločine, odnosno za podsticanje neizvršenja ratnih zločina podrazumeva da je u Srbiji i u Vojvodini bilo rata, da je bilo ratnog sukoba, da je bilo zaraćenih strana, a svi građani Republike Srbije znaju da to nije tako.\nOve koje dobacuju pozivam da se jave za reč, pa da kažu šta imaju. Lako je mrzeti Srbiju i vi to, gospodo iz DS, uporno dokazujete i zbog svoje političke inferioronosti i sterilnosti ste spremni da kažete bilo šta protiv svoje države ili nekog njenog građanina, pokušavajući da sebi priberete neki jeftin politički poen.\nIz Republike Srbije niko nije deportovan, nijedan Hrvat, nijedan građanin druge nacionalnosti. Niko nije proteran. Oni koji su otišli, otišli su dobrovoljno, jer su sa Srbima koji su proterani iz bivše jugoslovenske Republike Hrvatske menjali imovinu, overavali ugovore u sudu sa Srbima koji su proterani 1989, 1990 i 1991. godine, mnogo pre nego što je Vojislav Šešelj održao predizborni govor u Hrtkovcima i to je govor iza koga Vojislav Šešelj i SRS stoji i danas i spremni smo te reči da ponovimo na bilo kom mestu, jer tu ne da nema ratnog zločina, nema ni bilo kakvog krivičnog dela.\nNikome tu nije hvalila dlaka s glave na tom mitingu i vi to dobro znate, ali ste spremni da ponavljate laži od kojih je odustao čak i Haški tribunal. Pročitajte njihovu presudu. I oni su odustali od laži koje vi i dan danas ponavljate, da je, ne daj Bože, Vojislav Šešelj tražio da se pobiju deca iz mešovitih brakova ili čitao nekakva imena. Sve je to Haški tribunal dokazao da nije istina, vaš Haški tribunal, ali nisu mogli da podnesu da neki Srbin izađe i da bude oslobođen pred Haški tribunalom.\nSamo budala ne vidi da je ova presuda uperena protiv Srbije. Vojislav Šešelj je slobodan čovek i ne možete mu ništa ni vi, njegovi politički neprijatelji iz Srbije, niti ovi sa zapada. On je Haški tribunal pobedio i to je gotova stvar i istorijska činjenica, ali tražimo odgovor od predsednika Srbije, predsednika Vlade Republike Srbije i ministra pravde – koja je njihova reakcija, šta će učiniti povodom te osude i koji je njihov stav?\nReč ima narodna poslanica dr Snežana Bogosavljević Bošković.


Navijači Novog Pazara u TOP 5 ultrasa protekle nedelje! (VIDEO) - SandzakHaber.Net , Sandžačke Internet Novine !\nNaslovna Fudbal FK NOVI PAZAR Navijači Novog Pazara u TOP 5 ultrasa protekle nedelje! (VIDEO)\nNavijači Novog Pazara u TOP 5 ultrasa protekle nedelje! (VIDEO)\nOd Redakcija - 11. Decembra 2013. 0 293 Podeli na Fejsbuku\ntweet U izboru navijačkog sajta “Ultras World” navijači Novog Pazara zauzeli petu poziciju, dok su fanovi crno-belih svojom predstavom u “Kombank Areni” završili na drugoj poziciji.\nDa je naše navijače moguće spomenuti i u pozitivnom kontekstu pokazali su navijači Partizana i Novog Pazara koji su zauzeli dva od prih pet mesta TOP ULTRASA ove nedelje.\n“Grobari” su u Evropi već poznati kao jedni od najboljih košarkaških navijača, a to su pokazali i svojom predstavom na utakmici Evrolige protiv Budiveljnika u “Kombank Areni” što im je donelo drugo mesto na listi.\nGostovanja u Novom Pazarunikada nisu laka za protivnika, a pristalice ovog kluba su na utakmici njihovog kluba protiv Radničkog iz Niša pokazali zašto je to tako što je bilo dovoljno za peto mesto.\nKLJUČNE REČIekstremiFK Novi Pazarnavijacinovi pazarsandzaktorcida sandzakultras world PODELI\ntweet Prethodni tekstMuž uhvatio ženu u prevari i snimak okačio na YouTubeSledeći tekst“Hobbit: The desolation of Smaug” od danas u bioskopima Redakcija\tPOVEZANE OBJAVEVIŠE OD AUTORA


Izvor: Capital.ba, 31.Jul.2017, 11:01\nBANJALUKA – Predsjednik Udruženja povrtara Republike Srpske Brane Mastalo rekao je da će ovogodišnja šteta na povrtarskim kulturama u Republici Srpskoj, usljed suše i visoke temperature, biti 30 odsto, što će, kako je naveo, pouzrokovati rast cijena ovih namirnica. Mastalo je naveo da bi Vlada RS trebalo da razmotri mogućnost da ublaži štetu kod povrtara proglašavanjem stanja elementarne nepogode. “Ima uslova za to da nam se pomogne iz budžeta. To je potrebno da bismo naredne godine >> Pročitaj celu vest na sajtu Capital.ba << mogli zasaditi dovoljno povrtarskih kultura”, poručio je Mastalo. On je podsjetio da je, zbog prošlogodišnjih problema sa otkupom i dugovima prema bankama i poljoprivrednim apotekama, ove sezone zasađeno 30 odsto manje povrtarskih kultura. “Kada se na to dodaju pomenuti problemi sa sušom, jasno je zbog čega ćemo imati visoke cijene povrtarskih kultura, iako smo pokušavali da štetu ublažimo navodnjavanjem”, upozorio je Mastalo. On je istakao da je suša najveću štetu nanijela proizvođačima krompira, paprike, kupusa, luka i ostalih kultura osjetljivih na visoku temperaturu. “Luk ne može vegetirati na temperaturi od 35 do 40 stepeni. On je, i pored navodnjavanja, ranije završio vegetaciju, što će dovesti do manjeg prinosa i kvaliteta. Ukratko, na tržištu će biti potražnje za povrćem, ali mi ga nećemo moći ponuditi ni ovdje, a kamoli Evropi koja takođe ima probleme sa sušom”, rekao je Mastalo. Srna\nSuša "obrala" povrće, slijedi poskupljenje\nIzvor: Nezavisne Novine, 01.Avg.2017, 07:52\nBANJALUKA - Predsjednik Udruženja povrtara Republike Srpske Brane Mastalo rekao je da će ovogodišnja šteta na povrtarskim kulturama u Srpskoj, usljed suše i visoke temperature, biti 30 odsto, što će, kako je naveo, pouzrokovati rast cijena ovih namirnica...Mastalo je naveo da bi Vlada Srpske trebalo...


Vulin: Orić laže da Vučić želi da ga ubije\nMinistar odbrane Srbije Aleksandar Vulin rekao je da je laž tvrdnja ratnog komandanta tzv. Armije BiH u Srebrenici Nasera Orića da predsjednik Srbije Aleksandar Vučić želi njegovu glavu, te poručio da nikoga u Srbiji Orić ne zanima, osim da bude pravosnažno osuđen za ratne zločine.\n"To je laž sa ciljem da se sukobi u BiH i sa Srbijom stvore i uvećaju. On je lice iz krimogene strukture i nije predmet naše službe bezbednosti, jer treba da odgovara pred pravosudnim organima i žao mi je što to nije urađeno", rekao je Vulin.\nOn je na konferenciji za novinare u Beogradu istakao da je Srbiji stalo do odnosa sa Bošnjacima i do mira u BiH.\n"Zato kažem da Naser Orić nikoga u Srbiji ne zanima, samo nas zanima da on bude pravosnažno osuđen. Orić je neosuđeni ratni zločinac, kriminalac, a sada i lažov...On je ratni zločinac, nije ratni komandant, već zločinac i kriminalac i lažov", naveo je Vulin.\nOn je podsjetio da je Orić ranije govorio kako često dolazi u Srbiju kod prijatelja sa kojima ide u lov, zabavlja se, a sada govori da u Srbiji žele da ga ubiju, prenijeli su beogradski mediji.\n"Želi da privuče pažnju i da mu se možda dodeli državno obezbeđenje, da ne plaća svoje privatno ili da se zaštiti od svojih prijatelja kriminalaca", ocijenio je Vulin.\nOn je rekao da iz BiH prije svega treba da odgovore na pitanje ko je pokušao da ubije Aleksandra Vučića u Srebrenici, a ne da se bave izjavama ljudi poput Orića.\nAleksandar Vulin Naser Orić\nVulin: Ne pita se samo KFOR, pitaju se i Srbi\nVulin: Spriječiti formiranje takozvane vojske Kosova\nVulin: Za ubijene Srbe nema pravde\nRadnik pivare dobio otkaz pa uletio i pobio sedmoro ljudi!\nCvijanović: Opozicija pobjegla od Ustava Srpske\nPutin: Promjene Ustava na referendumu\n1281 glasova 62%


NVO Expeditio iz Kotora započeo je u julu 2009. godine realizaciju projekta „SOSTENUTO” koji se realizuje sa partnerskim organizacijama iz Mediteranskog regiona, kroz MED program Evropske unije. MED program promoviše međunarodnu saradnju sjevernog dijela Mediterana. Više o odobrenju finansiranja Sostenuto projekta u okviru MED programa mozete saznati ovdje, a o samom MED programu na: www.programmemed.eu\nMED područje karakteriše dominacija tradicionalnih grana privrede, istrajnost ekonomije sa veoma niskom dodatnom vrijednošću i prisustvo velikog broja malih i srednjih poduzeća koja međusobno slabo sarađuju. U tom kontekstu, kroz djelovanje u sektoru kulture, SOSTENUTO projekat ima za cilj da doprinese poboljšanju konkurentnosti i razvoju ekonomskog potencijala Med područja. U širem kontekstu, SOSTENUTO treba da doprinese boljem pozicioniranju Med područja kao inovativnog prostora unutar evropske teritorije.\nKulturni sektor posjeduje snažan ekonomski potencijal i može biti nosilac ekonomske i socijalne inovacije. Međutim, ovaj sektor nije jednako prisutan na teritorijama, globalno je slabo strukturiran i još uvijek nedovoljno integrisan u politike teritorijalnog razvoja u okviru Med prostora. U tom kontekstu, SOSTENUTO projekat je osmišljen kako bi testirao, u okviru sektora kulture, inovativne metode organizacije i upravljanja. Sljedeće inovativne prakse biće testirane u okviru četiri “laboratorije” u Francuskoj, Italiji, Sloveniji i Crnoj Gori- – biznis inkubator, zanatski klaster, nemonetarna razmjena i novi oblici teritorijalnog upravljanja.\nSOSTENUTO - liflet (pdf)\nMailing lista projekta SOSTENUTO


Naslovna Hercegovina RS dobija novu solarnu elektranu, Bileći godišnje pola miliona KM\nKompanije EFT solarna elektrana (SE) Bileća i „Dongfang Electric Corporation“ potpisale su ugovor za projektovanje, isporuku i izgradnju solarne elektrane Bileća instalisane snage 60 megavat-pikova. Ugovor je potpisan u četvrtak, saopšteno je iz EFT grupe.\n„Period projektovanja i izgradnje označava period za izradu tehničke dokumentacije, pribavljanje neophodnih dozvola, izgradnju, montažu opreme, ispitivanje i probni rad postrojenja do početka komercijalnog rada. Procijenjena ukupna vrijednost projekta je 43,5 miliona, evra dok se početak komercijalnog rada SE Bileća očekuje 2023. godine“, navodi se na njihovoj stanici.\nVeselin Vujović, načelnik opštine Bileća, rekao je za „Nezavisne novine“ da će izgradnja velike solarne elektrane Bileći donijeti benefite te da bi od velikog značaja bilo da se novim zakonom reguliše da i mali proizvođači električne energije uđu u sistem plaćanja naknada lokalnim zajednicama.\n„Opština Bileća trebalo bi od solarne elektrane da dobija oko 550.000 KM na godišnjem nivou, što je za nas veliki novac. Značajno je napomenuti da je od ukupno 138 malih solarnih elektrana, koliko ih ima u RS, 61 sa područja Bileće“, naveo je Vujović.\n„Koncesionar će, u periodu trajanja koncesije, proizvedenu električnu energiju prodavati na tržištu, uključujući i pravo izvoza. Koncesionar će, u skladu sa ugovorom, nakon izgradnje solarne elektrane, u budžet Republike Srpske plaćati koncesionu naknadu u iznosu od 0,0055 KM/KWh, od čega će 95 odsto biti usmjereno u budžet opštine Bileća“, rečeno je tada iz Ministarstva energetike i rudarstva RS.


Početna/DOM/Sabrana dela Kerbera na licitaciji Lokalne fondacije Niš\nPotpisani diskovi Kerbera- kolaž (1)\nSana Life 22. januara 2021.\tDOM, TURIZAM, UMETNOST, ZANIMLJIVOSTI Ostavite komentar\nSpecijalna kolekcija sabranih dela legendarne niške rok grupe Kerber nalazi se na novoj licitaciji koju organizuje Lokalna fondacija Niš. U ponudi je sedam kompakt diskova, u izdanju PGP RTS-a.\nIzuzetni hitovi koji su obeležili karijeru Kerbera, sakupljeni na jednom mestu, sa potpisima svih članova benda dostupni su na licitaciji sve do 29. januara u 12h, na fb stranici Lokalne fondacije Niš. Početna cena je 5.000 dinara.\nFondacija je nastala sa idejom da poveže ljude različitih interesovanja i profesija, omogući građanima Niša prostor za aktivno udruživanje i obezbedi podršku za rešavanje problema u lokalnoj zajednici koje ne mogu sami da reše. Ideja fondacije je da spoji ljude koji imaju ideje sa društveno odgovornim kompanijama i ljudima koji imaju sredstva, vreme i znanje da te ideje sprovedu u delo. Lokalna fondacija Niš funkcioniše uz podršku Trag fondacije. Cilj je da prikupimo 15.000 evra koje će nam Trag fondacija duplirati, a zatim ćemo tih 30.000 evra uložiti u zajednicu tako što ćemo dati podršku najboljim lokalnim inicijativama u našem gradu.\nOznakeFondacija Kerbera licitacija lokalna Niš\nPrethodni Šta raditi ako se automobil pokvari na putu\nSledeći Kuća Dragutina Matića u selu Kaletinac – Obnova kreće uskoro


Korišćenje daljinskog upravljača sa aplikacijom Windows Media Center\nNa ovoj straniciBrzo pomeranje u vodiču i bibliotekamaPromena kanalaUnos teksta putem dugmadi sa brojevimaKorišćenje dugmadi „MORE“ (VIŠE) i „BACK“ (NAZAD)\nZa snalaženje u aplikaciji Windows Media Center možete da koristite miš i tastaturu, ali najbolji način da doživite Media Center jeste pomoću daljinskog upravljača. Postoji mnogo tipova daljinskih upravljača aplikacije Media Center koji su dostupni za kupovinu, sa različitim opcijama. Ako ste kupili Media Center računar ili TV tjuner, možda ste uz njih čak i dobili daljinski upravljač.\nBiće vam potreban i prijemnik da bi daljinski upravljač aplikacije Media Center ispravno funkcionisao. Većina prijemnika za daljinski upravljač aplikacije Media Center predstavljaju zasebne infracrvene (IC) uređaje koji se povezuju sa USB portom računara, ali neki koriste Bluetooth ili radio-frekvencije umesto toga.\nAko ste uz računar dobili daljinski upravljač, infracrveni prijemnik je možda ugrađen u računar. Ako ste daljinski upravljač aplikacije Media Center kupili zasebno, verovatno ste uz njega dobili infracrveni prijemnik koji možete povezati sa USB konektorom računara.\nOtvaranje aplikacije Media Center pomoću daljinskog upravljača aplikacije Media Center\nDa biste otvorili Media Center, pritisnite zeleno dugme „Start“ .\nSve što u aplikaciji Media Center možete uraditi pomoću miša i tastature možete uraditi i pomoću daljinskog upravljača aplikacije Media Center. Evo nekoliko stvari koje možete da uradite:\nViše informacija potražite u člancima Gledanje TV programa u aplikaciji Windows Media Center i Snimanje TV programa u aplikaciji Windows Media Center.\nPlaniranje snimanja TV emisija\nViše informacija potražite u članku Snimanje TV programa u aplikaciji Windows Media Center.\nKreiranje i reprodukcija projekcija slajdova sa fotografijama\nViše informacija potražite u člancima Slušanje muzike u programu Windows Media Center i Reprodukcija CD-a ili DVD-a u programu Windows Media Center.\nOtvaranje ili zatvaranje aplikacije Media Center, promena postavki i isključivanje računara\nViše informacija potražite u članku Isključivanje računara pomoću aplikacije Windows Media Center.\nVećina zadataka je jednostavna za izvršavanje kada se pogledaju oznake na daljinskom upravljaču aplikacije Media Center, ali za neke je potrebno dodatno objašnjenje. O ovim zadacima se govori u sledećim odeljcima.\nPrikaži sveBrzo pomeranje u vodiču i bibliotekama\nAko pregledate vodič ili biblioteku (kao što je biblioteka muzike) u kojima ima dosta sadržaja, možete veoma brzo da se pomerate tako što ćete na daljinskom upravljaču pritisnuti i držati dugme sa STRELICOM NALEVO ili STRELICOM NADESNO. Posle otprilike tri sekunde, ući ćete u režim koji vam omogućava da preskačete unapred dok se pomerate kroz stavke.\nBrzo pomeranje u vodiču omogućava vam da unapred pogledate TV program za predstojeće dane ili sedmice.\nNeki stariji daljinski upravljači automatski zaustavljaju funkciju kada se dugme drži predugo. Ovi daljinski upravljači neće dobro funkcionisati za brzo pomeranje.\nPrilikom gledanja televizije uživo u aplikaciji Media Center kanale možete promeniti pritiskanjem dugmadi CH + i CH - ili unosom broja kanala putem dugmadi sa brojevima na daljinskom upravljaču. Za kanale koji imaju decimalni zarez (kao što su neki digitalni TV kanali) decimalu u broju kanala možete uneti pritiskom na dugme *.\nUnos teksta putem dugmadi sa brojevima\nPovremeno ćete možda morati da unesete tekst pomoću daljinskog upravljača aplikacije Media Center – na primer, prilikom pretraživanja TV emisije ili imenovanja projekcije slajdova sa slikama.\nUnos teksta pomoću daljinskog upravljača aplikacije Media Center sličan je kucanju tekstualne poruke na mobilnom telefonu. Da biste uneli tekst pomoću daljinskog upravljača, pritisnite broj nekoliko puta uzastopno da biste se pomerali kroz izbore dostupne za taj broj. Svaki put kada pritisnete broj pojavljuje se drugi znak. Kada pronađete željeni znak, pritisnite drugi broj ili sačekajte nekoliko sekundi dok se kursor koji treperi ne premesti u sledeći prostor.\nDa biste se prebacivali između skupova znakova kao što su velika slova, mala slova i režimi simbola, pritisnite dugmad CH+ ili CH-.\nDa biste se vratili unazad, pritisnite dugme CLEAR (OBRIŠI).\nDa biste uneli razmak između reči, pritisnite dugme 0.\nKorišćenje dugmadi „MORE“ (VIŠE) i „BACK“ (NAZAD)\nKada na daljinskom upravljaču pritisnete dugme MORE (VIŠE), videćete dodatne opcije u zavisnosti od otvorenog ekrana u aplikaciji Media Center. Na primer, ako izaberete sliku i na daljinskom upravljaču pritisnete dugme MORE (VIŠE), videćete opcije za rotiranje slike ili dodeljivanje ocene zvezdicom za sliku.\nEkranu „Postavke“ možete pristupiti sa bilo koje lokacije u aplikaciji Media Center pritiskom na dugme MORE (VIŠE) i pritiskom na dugme Postavke.\nDa biste odbacili listu opcija bez vršenja izbora ili da biste se vratili na prethodni ekran, na daljinskom upravljaču pritisnite dugme BACK (NAZAD).


Još jedna pobeda protiv Mađara - Ostali sportovi, Vaterpolo\nJoš jedna pobeda protiv Mađara\nAleksandar Milosavljević 24.07.2013., 14:44\nVaterpolo reprezentacija Srbije u 2. kolu C grupe Svetskog prvenstva u Barseloni savladala je selekciju Mađarske sa 13:10 (2:3, 5:2, 2:2, 4:3) i tako praktično obezbedila prvo mesto odnosno lakšeg protivnika u osmini finala.\nMađari su praktično samo u prvoj četvrtini bili ravnopravan rival našim reprezentativcima koji su od drugog perioda preuzeli sve konce igre u svoje ruke i do samog kraja meča nisu ispuštali vođstvo da bi na kraju čak i ubedljivo trijumfovali.\nMađari su prvi period rešili u svoju korist rezultatom 3:2, a sva tri gola naš protivnik dao je sa igračem više u bazenu. Na drugoj strani golove za naš tim dali su Filip Filipović i andrija Prlainović i to posle vođstva Mađara od 2:0 uspeli su da izjednače na 2:2. Mnogo isključenja na obe strane, a čini se da sudije blago naginju ka vremešnoj selekciji Mađarske.\nVeć u prvom minutu druge četvrtine golovima Filipovića i Pijetlovića Srbija je prvi put na meču došla u vođstvo. Mađari su vrlo brzo izjednačili preko Madaraša, ali su potom usledila još dva pogotka „delfina“, Udovičića i Nikića, pa je prvi put naš tim imao dva gola viška. Beno je uspeo da vrati Mađare igrom iskoristivši igrača više, ali je istom merom na drugoj strani uzvratio Prlainović pa se na veliki odmor otišlo sa rezultatom 7:5.\nTek polovinom trećeg perioda pao je prvi gol, a na našu sreću zatresla se mreža mađarskog golmana i to posle udarca našeg najmlađeg reprezentativca Dušana Mandića. Ipak, Mađari preko Varge i Vamoša vraćaju neizvesnost u meč pošto su smanjili na samo gol razlike – 8:7. Nije to previše zabrinulo naše igrače koji su već u sledećem napadu preko Ćuka došli do dva gola viška, a tako se otišlo i na poslednji odmor između četvrtina.\nGolovima Nikića u situaciji sa igračem više i Prlainovića iz peterca i u tom trenutku se činilo da je otklonjeno pitanje pobednika pošto je Srbija na sedam minuta pre kraja imala velika četiri gola viška – 11:7. Međutim, sa tim se nisu složili Mađari koji su sa tri uzastopna gola preko Madaraša, Varge i Haraija došli ponovo na samo jedan gol zaostatka (11:10) na tri i po minuta pre kraja. U tom trenutku su se prenuli naši igrači pa su u sledećem napadu u situaciji pet na četiri preko Mitrovića ponovo stekli veliku prednost, a kada je Nikić na 64 sekunde do kraja podigao na 13:10 bio je i definitivno rezultatski kraj.\nNajefikasniji u našem timu bili su Nikić i Prlainović sa po tri pogotka, Filipović je dodao dva pogotka, a po jednom u listu strelaca su se upisali još Mitrović, Pijetlović, Ćuk, Mandić i Udovičić.\nPoslednji meč u grupnoj fazi takmičenja Srbija će igrati u petak protiv Kine sa početkom od 9.30 časova.\nSvetsko prvenstvo u vaterpolu Barselona 2013vaterpolo reprezentacija Srbije\nPrethodna vest Letonci bez najboljeg igrača na Eurobasketu\nSledeća vest Ingls u Makabiju\nLetonci bez najboljeg igrača na Eurobasketu\nIngls u Makabiju


Nasilje se odvija u tišini, samo kada se ćuti o njemu - Dosta je bilo\nAutorski tekst • Vojvodina • Ljudska prava\nNasilje se odvija u tišini, samo kada se ćuti o njemu\nDanas je u održana konferencija „Šest meseci primene zakona o sprečavanju nasilja u porodici“, u organizaciji Pokrajinskog zaštitnika građana-ombudsmana Autonomne Pokrajine Vojvodine. Cilj je bio da se prikažu iskustva i uspešnost primene Zakona o sprečavanju nasilja u porodici iz ugla institucija, nevladinih organizacija i nezavisnih eksperata i ponekog poslanika, među kojima i nas iz DjB, poslanice Zorice Damjanović i mene. Predstavnice nevladinog sektora su bile posebno inspirativne. Najpre Jasmina Nikolić iz Viktimološkog društva Srbije sa zapažanjima i promenama u zaštiti i podršci žrtvama porodičnog nasilja, a posebno Vanja Macanović iz Autonomnog ženskog centra sa nezavisnim izveštajem o primeni Zakona. Obe su svetlosnu godinu ispred takođe solidinih predstavnika Republičkog javnog tužilaštva i Prekršajnog suda, Zapažena je bila i prof.dr Nevena Petrušić sa niškog Pravnog fakulteta na temu krivično delo nasilja u porodici-sudska praksa.\nSledio je rad u malim grupama, sa razgovorom i razumevanjem specifičnih modaliteta nasilja u porodici, počevši od onoga prema starijim ženama, preko nasilja u partnerskim vezama među mladima, pa do femicida kao ishoda neadekvatne reakcije institucija. Posebna pažnja je posvećena položaju žena koje su ubile svoje nasilnike i pitanju da li su one prvenstveno žrtve rodno zasnovanog nasilja, ili kriminalci. U grupi o uticaju modernih tehnologija na manifestaciju porodičnog nasilja zaključili smo da je sajber prostor poprište neregulisanog ponašanja i time mogućeg nasilja, kao i da ga Srbija mora što pre regulisati. Prvo kroz Nacionalnu strategiju, pa akcioni plan, a zatim i odgovarajući zakon i podzakonska akta.\nKonferencija je okončana ponovo u plenumu sumiranjem zaključaka rada u grupama. Usledile su završne diskusije i predlozi, gde sam zastupao stranačku ideju o potrebi ekonomskog osnaženja žrtve. Naime, pored svih drugih strahova, žrtva je suočena i sa ekonomskom neizvesnošću ukoliko je ekonomski zavisna od nasilnika. Mnoge usled toga i ne prijavljuju porodično nasilje, upravo iz straha nezaposlene žrtve od praznog tanjira, posebno ako su tu i deca. Pokušala je da replicira predstavnica Pokrajinskog sekretarijata za socijalnu politiku, demografiju i ravnopravnost polova, sa tezom da su pokušali sa prioritetnim zapošljavanjem žrtava nasilja, ali da se suočavaju sa problemima. Pohvalio sam taj pokušaj, ali ponovio da duh Zakona je u hitnosti postupanja svih institucija, pa tako i finansijska pomoć mora biti pravovremena dok razlozi hitnosti stoje. Predlog je naišao na spontanu podršku učesnika.\nOpšta ocena je da je nešto postignuto, ali da još treba dosta činiti u otklanjanju uočenih normativnih nedorečenosti, a posebno prakse u sprovođenju.\nposlanik Dosta je bilo u Skupštini Vojvodine\nSAOPŠTENJE O OSTAVKAMA ČLANOVA NADZORNOG ODBORA GRAS-a\nŠtrajk upozorenja u GSP Novi Sad\nVlast ne dozvoljava da Srbija čuje istinu o RTB Bor


Smart impakt fond za podršku preduzećima sa jakim društvenim uticajem - Dijalog.net\nNaslovna Civilno društvo Smart impakt fond za podršku preduzećima sa jakim društvenim uticajem\nBeograd, 06. mart 2020. – Fond za razvoj održive ekonomije pokrenuo je 2019. godine Smart kolektiv.\nFond je pokrenut sa ciljem da pruži trajnu i adekvatnu stručnu i finansijsku podršku preduzećima sa jakim društvenim uticajem.\nFond predstavlja nastavak strateške i dugoročne orijentacije Smart kolektiva ka pružanju podrške i osnaživanju pojedinaca, organizacija i preduzeća koji doprinose održivim i pozitivnim promenama u svojim zajednicama.\n“Tokom proteklih 15 godina, osnažili smo preko 7,000 pokretača promena i unapredili kvalitet života za preko 100.000 pojedinaca”, navode iz Smart kolektiva i dodaju da sada žele da svoje programe podrške učine održivijim tako što će socijalnim inovatorima omogućiti pristup finansijskim instrumentima koji su skrojeni po njihovoj meri i prema njihovim potrebama.\nNa dugoročnom planu, kažu iz Smart kolektiva, ciljevi Fonda su da do 2023. godine, kroz Program za održive ideje podrže ukupno 100 ideja, odnosno 20 ideja godišnje, kao i da kroz Program za održive biznise podrže 50 preduzeća, odnosno 10 preduzeća godišnje.\nZa sva dodatna pitanja, zainteresovani mogu kontaktirati Smart kolektiv putem e-mail-a office@smartkolektiv.org ili pozivom na telefon: 011 2659700.\nOznakeFond za razvoj održive ekonomijeSmart kolektiv\nPrethodno Obradović za CINS: Moja je odluka da se ne pojavljujem u medijima\nSledeće Odluka Saveta Evrope o presudi Evropskog suda u slučaju ‘Nestale bebe’ protiv Srbije\nBeograd, 2. oktobar 2018. – Forum za odgovorno poslovanje i Smart kolektiv pozivaju …\nBeograd, 23. februar 2017. – Smart kolektiv sprovodi tokom februara i mart…\nBeograd, 12. septembar 2016. (Mingl) – Beogradska otvorena škola, Tim za soci…\nTop Tags Evropska komisija Vlada Republike Srbije Civilno društvo evropske integracije istraživanje Evropska unija vladavina prava ljudska prava OCD Društvo Srbija i Evropska unija lokalna samouprava mediji konkurs mladi